text: Japanissa moottorivalikoimassa olivat 1,3-, 1,5- ja 1,8-litraiset bensiinimoottorit sekä 2,2-litrainen diesel. Yhdysvaltalaisen Sentran puolestaan sai joko 1,8- tai 2,5-litraisella bensiinimoottorilla varustettuna.


title: Nissan Sunny (Pohjois-Amerikka ja Japani)

text: Keväällä 2002 Sunny sai kasvojenkohotuksen, jossa uudistettiin muun muassa keulan ilmettä.


title: Nissan Stagea

text: Nissan Stagea on Nissanin vuosina 1996–2007 valmistama ylemmän keskiluokan farmariauto.


title: Nissan Stagea

text: Ensimmäisen sukupolven Stagean valmistus alkoi vuonna 1996. Se perustui tekniikaltaan Nissan Skyline R33- ja Laurel-malleihin.


title: Nissan Stagea

text: Stagean moottorivalikoimassa olivat 2,0-, 2,5- ja 2,6-litraiset kuusisylinteriset bensiinimoottorit. 2,5-litrainen oli valittavana sekä vapaasti hengittävänä että turboahdettuna versiona. Nelivetoisena oli valittavissa kaikki moottorit 2,0-litraista lukuun ottamatta, ja 2,6-litraisen yhteydessä oli aina neliveto.


title: Nissan Stagea

text: Vuonna 1998 Stagea sai kasvojenkohotuksen, jossa sumuvalot siirtyivät etusäleikköön, etuvilkuista tuli kirkaslasiset ja listoista korinväriset. Ajovalojen peitelasit vaihtuivat muovisiin.


title: Nissan Stagea

text: Toisen sukupolven Stageaa alettiin valmistaa vuonna 2001, ja tällä kertaa malli perustui Skyline V35:een.


title: Nissan Stagea

text: Moottoriksi oli valittavissa 2,5-, 3,0- ja 3,5-litraiset V6-moottorit. Osaan malleista oli saatavana neliveto.


title: Ammunta kesäparalympialaisissa 2016

text: Ammunnassa kilpailtiin Rio de Janeiron 2016 kesäparalympialaisissa 11:tta kertaa. Kilpailut käytiin 8.–14. syyskuuta. Eri kilpailumuotoja oli yhteensä 12, joista kahdeksan kiväärille ja neljä pistoolille. Kilpailut käytiin Centro Nacional de Tirossa.


title: Ammunta kesäparalympialaisissa 2016

text:
"Ei kaikkia mitalisteja"
Merkintä SH1 tarkoittaa sellaisia kilpailuja, jossa ei käytetä erillistä tukea ammuntaan. SH2 tarkoittaa, että kilpailussa saa käyttää erillistä tukea.


title: Nissan Avenir

text: Nissan Avenir on Nissanin vuosina 1990–2006 valmistama ylemmän keskiluokan farmariauto, josta oli henkilöautomallin lisäksi myös tavarankuljetusversio. Se korvasi Nissan Bluebirdin farmarimallin. "Avenir" on ranskaa ja se tarkoittaa tulevaisuutta.


title: Nissan Avenir

text: Ensimmäisen sukupolven Avenir esiteltiin vuonna 1990 samaan aikaan pienemmän Nissan AD -mallin kanssa. Aveniria myytiin Euroopassa Primeran farmariversiona, AD:ta puolestaan Sunnyn farmarimallina.


title: Nissan Avenir

text: Avenir oli aluksi saatavana 1,8-litraisena etuvetoisena tai 2,0-litraisena nelivetoisena. Tavarankuljetusmalli Avenir Cargossa oli 1,6-litrainen moottori. Etuvetomalleihin oli valittavissa viisivaihteinen manuaalivaihteisto tai neliportainen automaattivaihteisto. Nelivetomalli oli aina varustettu automaattivaihteistolla.


title: Nissan Avenir

text: Vuonna 1993 moottorivalikoima täydentyi 2,0-litraisella dieselmoottorilla, ja 1,8-litrainen bensiinimoottori sai polttoaineen elektronisen suihkutuksen.


title: Nissan Avenir

text: Toisen sukupolven Avenir esiteltiin vuonna 1998. Tavarankuljetusversio sai vuonna 1999 nimen Nissan Expert, muu mallisto säilytti Avenir-nimensä.


title: Nissan Avenir

text: Moottorivalikoimassa olivat 1,8- ja 2,0-litraiset bensiinimoottorit sekä 2,0-litrainen diesel. Etuvetoisiin oli valittavana viisivaihteinen manuaalivaihteisto, neliportainen automaattivaihteisto tai portaaton CVT-automaattivaihteisto. Neliveto oli jälleen saatavana ainoastaan nelivaihteisella automaatilla varustettuna.


title: Nissan Avenir

text: Avenirin valmistus päättyi syksyllä 2005, mutta Expert-malli pysyi tuotannossa vuoden 2006 loppuun saakka.


title: Toba (1911)

text: Toba () oli keisarillisen Japanin laivaston 1911 valmistunut tykkivene.


title: Toba (1911)

text: Alus tilattiin Sasebon laivastontelakka osana vuoden 1909 hankintoja. Sen köli laskettiin 7. heinäkuuta 1911 ja alus laskettiin vesille 7. marraskuuta. Se valmistui kymmenen päivää myöhemmin 17. marraskuuta.


title: Toba (1911)

text: Alus luokiteltiin 30. toukokuuta 1931 toisen luokan tykkiveneestä tykkiveneeksi. Se poistettiin alusluettelosta 30. syyskuuta 1945 ja alus luovutettiin 1945 Kiinalle.


title: Seta-luokka

text: Seta-luokka () oli keisarillisen Japanin laivaston neljän aluksen muodostama jokitykkiveneluokka.


title: Evans Mensah

text: Evans Mensah (s. 9. helmikuuta 1998 Swedru, Ghana) on ghanalainen jalkapalloilija. Pelipaikaltaan hän on vasen laitalinkki. Mensah edustaa Veikkausliigassa pelaavaa Helsingin Jalkapalloklubia.


title: Evans Mensah

text: Mensah pelasi kaudella 2015–2016 Ghanan pääsarjassa 17 ottelua ja teki yhden maalin edustaen Inter Alliesia. Elokuussa 2016 seura lainasi hänet Veikkausliigassa pelaavaan HJK:hon loppukauden kattavalla sopimuksella. Mensah on pelannut myös Manchester Cityn junioreissa.


title: Boccia kesäparalympialaisissa 2016

text: Bocciassa kilpailtiin Rio de Janeiron 2016 kesäparalympialaisissa 9:tta kertaa. Kilpailut käytiin 10.–16. syyskuuta. Turnauksia oli yhteensä seitsemän. Kilpailut käytiin Riocentrossa.


title: Boccia kesäparalympialaisissa 2016

text: Kilpailut on jaettu vammaisuustason mukaan neljään sarjaan. Tasolla BC1 kilpailevat sellaiset CP-vammaiset, jossa vamma vaikuttaa koko kehoon ja voivat käyttää joko jalkoja tai käsiä pelaamiseen. Tällä tasolla saa käyttää apua. Seuraavalla tasolla BC2 urheilijat käyttävät käsiä pelaamiseen ja heillä on parempi toimintakyky suhteessa BC1-tasolle. BC3-tasolla urheilijoilla on joko CP-vamma tai muu tuki- ja liikuntaelinten sairaus eivätkä he voi joko heittää tai potkaista palloa, joten he saavat käyttää apuna ramppia. BC4-tasolla urheilijoilla ei ole CP-vammaa, mutta jokin muu tuki- ja liikuntaelinten sairaus kaikissa raajoissa. Heillä on samankaltainen toimivuus kuin BC2-tasolla. BC4-sarjassa kilpailevat muun muassa lihastaudeista ja neliraajahalvauksesta kärsivät urheilijat.


title: Haapajärvi (Virtasalmi)

text: Haapajärvi (SYKE:n järvinumero 04.253.1.024) on Vuoksen vesistön Haukiveden reittiin kuuluva pienehkö järvi Pieksämäen kaupungin (aiemmin Virtasalmen kunnan) ja Juvan kunnan alueella Etelä-Savossa. Sen pinta-ala on 7,18 km², ja pinnankorkeus 105,1 metriä merenpinnan yläpuolella. Järvi on varsin matala.


title: Haapajärvi (Virtasalmi)

text: Haapajärvi on pienten jokien kautta yhteydessä eteläpuoliseen Kangasjärveen ja idänpuoliseen Heräjärveen. Kekräsalmi jakaa järven kahteen osaan, Etelä- ja Pohjois-Haapajärveen.


title: Haapajärvi (Virtasalmi)

text: Suomessa on 38 Haapajärvi-nimistä järveä. Iisalmen Haapajärvi on niistä toiseksi suurin.


title: James Norton

text: James Geoffrey Ian Norton (s. 18. kesäkuuta 1985 Lontoo, Iso-Britannia), on englantilainen näyttelijä. Hän on näytellyt muun muassa televisiosarjoissa "Happy Valley, varjojen laakso", "Grantchester" ja "Sota ja rauha".


title: James Norton

text: James Norton syntyi Lontoossa opettajaperheeseen ja asui lapsuutensa Maltonin kaupungissa North Yorkshiressa. Norton on kuvaillut lapsuuttaan Howardian Hillsin alueella idylliseksi.


title: James Norton

text: Nuorena Norton matkusteli Nepalissa ja kiinnostui buddhalaisuudesta ja hindulaisuudesta. Kokemustensa innoittamana hän päätyi opiskelemaan teologiaa Fitzwilliam Collegessa Cambridgen yliopistossa.


title: James Norton

text: Kesällä 2006 Norton opetti draamaa viiden muun näyttelijän kanssa lapsille Intiassa kahdessatoista koulussa.


title: James Norton

text: Norton esiintyi opiskeluvuosinaan monenlaisissa näytelmissä, kuten klassikkoteoksissa "Paljon melua tyhjästä" ja "Lokki" sekä moderneissa näytelmissä "Some Explicit Polaroids" ja "Volpone: Sex, Lies and Videotape". Hän myös ohjasi Arthur Millerin "Tulikoe"-näytelmän tuotannon. Hän haki neljään maan suurimpaan teatterikouluun, ja hänet hyväksyttiin RADA- ja Guildhall School of Music and Drama -kouluihin. Hän valitsi RADAn ja valmistui kolmen vuoden kuluttua vuonna 2010.


title: James Norton

text: Nortonin ensimmäinen elokuvarooli oli hyvin pieni sivurooli Carey Mulliganin hahmon poikaystävänä elokuvassa "An Education" (2009). Vuonna 2013 hän esitti elokuvassa "Rush" formulakuljettaja Guy Edwardsia ja elokuvassa "Belle" päähenkilö Bellen kosijaa Oliver Ashfordia.


title: James Norton

text: Norton on esittänyt vuodesta 2014 lähtien rikoksia tutkivaa pappia Sidney Chambersia 1950-luvulle sijoittuvassa televisiosarjassa "Grantchester". Se oli hänen ensimmäinen pääroolinsa. Norton sai roolistaan psykopaatti Tommy Lee Roycena televisiosarjassa "Happy Valley, varjojen laakso" (2014–2016) parhaan miessivuosan Bafta-ehdokkuuden.


title: James Norton

text: Vuonna 2015 Norton liittyi jäseneksi "The Royal Theatrical Support Trust" -säätiöön, jossa ovat mukana myös esimerkiksi näyttelijät Judi Dench ja Ian McKellen.


title: James Norton

text: Vuonna 2016 Norton esiintyi yhdessä päärooleista prinssi Andrei Bolkonskina BBC:n suurtuotannossa "Sota ja rauha", joka on Leo Tolstoin samannimisen romaanin filmatisointi.


title: Hashidate-luokka

text: Hashidate-luokka oli Keisarillisen Japanin laivaston kahden aluksen muodostama tykkiveneluokka.


title: Hashidate-luokka

text: Toisen maailmansodan aikana alusten ilmatorjunta-aseistus vahvennettiin yhdeksään 25 millimetrin tykkiin. Lisäksi syvyyspommit lisättiin aseistukseen.


title: Loch Levenin linna

text: Loch Levenin linna on raunioitunut linna skotlantilaisella Loch Levenin saarella. Skotlannin kuningatar Maria Stuart oli lyhyen aikaa vangittuna linnassa kunnes pääsi pakenemaan.


title: Loch Levenin linna

text: Linna oli piiritettynä 1300-luvun sodissa, joten se on luultavasti rakennettu 1200- ja 1300-lukujen vaihteessa. Kuningas Robert II luovutti sen Douglasien suvulle vuonna 1372. Kesäisin sinne pääsee lautalla.


title: Maavesi (järvi)

text: Maavesi (SYKE:n järvinumero 04.252.1.001) on Vuoksen vesistöön kuuluva suurehkö järvi Etelä-Savossa. Sen pinta-ala on 32,71 km², ja pinnankorkeus 99 metriä merenpinnan yläpuolella. Järvi jakautuu Koljonniemessä kahteen järvialtaaseen: läntinen on Längelmäenjärvi, itäisen ulappa on Vasaraselkä. Suurimmat saaret ovat Vehkasaari (10 ha), Sikosaari (10 ha), Ivunsaari (8 ha) ja Manninsaari (8 ha). Järven pinnankorkeutta säännöstellään Kiekan voimalasta, jonka kautta vesi laskee idänpuoleiseen Sysmäjärveen.


title: Maavesi (järvi)

text: Järvi kuuluu Pieksämäen kaupunkiin ja Joroisten kuntaan. Pieksämäen osa järvestä kuului aiemmin Pieksämäen maalaiskuntaan ja Virtasalmen kuntaan.


title: Tuomo Lukkari

text: Tuomo Heikki Lukkari (s. 28. helmikuuta 1931 Ristijärvi) on Lahdessa toimiva pääasiassa öljy- ja akryyliväreillä työskentelevä taidemaalari. Lukkarin retrospektiivinen näyttely on ollut esillä Lahden, Kajaanin (2004) ja Kemin (2005) taidemuseoissa. 2000-luvun alkupuolella Lukkari maalasi laajan teossarjan pohjautuen Eino Leinon Helkavirsiin.


title: Tuomo Lukkari

text: Lukkarin töitä on mm. Amos Andersonin museon ja Suomen Valtion taidekokoelmissa. Vuonna 2007 Hämeen taidetoimikunta myönsi Lukkarille Pro Arte Tawastica -kunniakirjan.


title: Mensah

text: Mensah on muun muassa seuraavien henkilöiden sukunimi:


title: Obergefell vastaan Hodges

text: Obergefell vastaan Hodges () on Yhdysvaltain korkeimman oikeuden vuonna 2015 antama päätös, jonka mukaan samaa sukupuolta oleville pareille kuuluu perustuslain 14. lisäyksen nojalla oikeus mennä naimisiin. Äänet jakautuivat 5–4.


title: Obergefell vastaan Hodges

text: Päätöksen puolesta äänestivät Anthony Kennedy, Ruth Bader Ginsburg, Stephen Breyer, Sonia Sotomayor ja Elena Kagan. Enemmistön lausunnon kirjoitti Kennedy, joka oli kirjoittanut myös edellisten kolmen seksuaalivähemmistöjen oikeuksia laajentaneen tapauksen lausunnot. Kennedy perusteli päätöstä muun muassa lasten asemalla ja sillä, että perustuslain kirjoittajat antoivat tuleville sukupolville mahdollisuuden laajentaa vapauden merkitystä siitä, miten se aikoinaan ymmärrettiin.


title: Obergefell vastaan Hodges

text: Vastaan äänestivät oikeuden puheenjohtaja John Roberts, Antonin Scalia, Clarence Thomas ja Samuel Alito, jotka kaikki kirjoittivat oman eriävän mielipiteensä. He arvostelivat päätöstä muun muassa sillä perusteella, että perustuslaki ei sano asiasta mitään, ja päätös mitätöi useiden osavaltioiden avioliittolait sekä määrää vanhan yhteiskunnallisen instituution muuttumaan.


title: Atami-luokka

text: Atami-luokka () oli keisarillisen Japanin laivaston kahden aluksen muodostama tykkiveneluokka.


title: Atami-luokka

text: Noin vuonna 1940 alusten konekiväärit korvattiin viidellä 25 millimetrin ilmatorjuntatykillä.


title: Crevoladossola

text: Crevoladossola on kunta Pohjois-Italiassa Verbano-Cusio-Ossolan maakunnassa Piemonten alueella. Crevoladossola naapurikunnat ovat Bognanco, Crodo, Domodossola, Masera, Montecrestese, Trasquera ja Varzo.


title: Maalipallo kesäparalympialaisissa 2016

text: Maalipallossa kilpailtiin Rio de Janeiron 2016 kesäparalympialaisissa 12:tta kertaa. Kilpailut käytiin 8.–16. syyskuuta. Sekä miehille että naisille järjestettiin omat turnaukset. Kumpaankin turnaukseen osallistui 10 maata. Kilpailut käytiin Arena do Futurossa. Miesten turnauksen voitti Liettua ja naisten Turkki.


title: Aktion Arbeitsscheu Reich

text: Aktion Arbeitsscheu Reich oli natsi-Saksassa kesäkuussa 1938 toteutettu toimenpideohjelma, jonka yhteydessä vietiin noin 10 000 ”epäsosiaaliseksi työnvieroksujaksi” luokiteltua henkilöä keskitysleireille. ”Työnvieroksujien” vankilaunivormut merkittiin mustalla kolmiolla samaan tapaan kuin juutalaisten vaatteet keltaisella daavidintähdellä. Osa leireille viedyistä henkilöistä vangittiin ensisijaisesti juutalaisuuden perusteella. Työnvieroksuja-termiä () käytettiin henkilöistä, jotka olivat syyllistyneet rikoksiin, kieltäytyneet työnteosta, tai heillä oli muita sosiaalisesti paheksuttuja ominaisuuksia. Toimenpiteiden kohteiksi joutui asunnottomia, kerjäläisiä, prostituoituja, romaneja, alkoholisteja sekä henkilöitä, joilla oli hoitamattomia sukupuolitauteja.


title: Aktion Arbeitsscheu Reich

text: Epäsosiaalisiksi luokiteltuja vankeja vapautettiin vuonna 1939 Adolf Hitlerin 50-vuotispäivän kunniaksi. Keskitysleireillä oli kuitenkin työnvieroksujien osastoja aina natsivallan loppuun (1945) asti, kaiken kaikkiaan yli 70 000 henkilöä. Suuri osa heistä oli Sachsenhausenin leirillä, jossa on nykyään muistomerkkejä monille eri ryhmille, mutta ei ”epäsosiaalisille”.


title: Fushimi-luokka

text: Fushimi-luokka () oli Keisarillisen Japanin laivaston kahden aluksen muodostama tykkiveneluokka.


title: Ratsastus kesäparalympialaisissa 2016

text: Ratsastuksessa kilpailtiin Rio de Janeiron 2016 kesäparalympialaisissa 7:tta kertaa. Kilpailut käytiin 11.–16. syyskuuta. Eri kilpailuja oli yhteensä 11. Kaikki kilpailut olivat sekakilpailuja eli erillisiä naisten tai miesten sarjoja ei ollut. Kilpailut oli jaoteltu ryhmiin vammaisuusluokituksen mukaan. Sekä mestaruus- että vapaaohjelmasarjoja oli viisi. Tämän lisäksi oli joukkuekilpailu. Kilpailut käytiin Centro Olímpico Ecuestre Markopoulossa.


title: Ratsastus kesäparalympialaisissa 2016

text: Luokassa 1a kilpailevat sellaiset ratsastajat, joilla on vaikea liikuntavamma, häiriöitä kaikissa raajoissa sekä huono ylävartalon hallinta. Pääasiassa nämä ovat pyörätuolin käyttäjiä. Luokassa 1b kilpailevat lievemmin vammautuneet kuin luokassa 1a. Luokassa II kilpailevat vaikeasta liikuntavammasta kärsivät, mutta joilla on hyvä yläraajojen toiminta. Luokkaan II kuuluu myös vaikeasti toispuolihalvautuneet. Luokassa III kilpailevat ratsastajat pystyvät kävelemään ilman tukea ja joilla on kohtalainen raajojen toiminta, mutta joutuvat kulkemaan pitkät matkat pyörätuolissa. Luokassa III kilpailevat myös sokeat. Luokassa IV kilpailevat sellaiset ratsastajat, joilla on häiriöitä yhdessä tai kahdessa raajassa sekä heikkonäköiset.


title: Ice Age 5: Törmäyskurssilla

text: Ice Age 5: Törmäyskurssilla () on Blue Sky Studiosin tekemä viides osa "Ice Age" -elokuvasarjaan. Se sai ensi-iltansa kesäkuussa 2016 Sydneyn Elokuvafestivaaleilla.


title: Ice Age 5: Törmäyskurssilla

text: Suomenkielisessä versiossa esiintyvät Antti Pääkkönen, Antti L.J. Pääkkönen, Santeri Kinnunen, Sanna Saarijärvi, Heljä Heikkinen, Peter Pihlström, Carl-Kristian Rundman, Benjamin Peltonen, Susa Saukko, Kimmo Bloom, Hanna Mönkäre, Juhani Rajalin, Jarppi Leppälä ja Jukka Hildén.


title: Niinivaara (Joensuu)

text: Niinivaara on Joensuun suurimpia kaupunginosia. Se sijaitsee korkealla mäellä (korkein kohta 107 metriä merenpinnan yläpuolella) 1-2 kilometrin päässä kaupungin keskustasta, Pielisjoen toisella puolella.


title: Niinivaara (Joensuu)

text: Niinivaaran tärkeimpiä maamerkkejä on Pohjois-Karjalan keskussairaala (1953) ja Pielisensuun kirkko (Veikko Larkas, 1960), jotka sijaitsevat vaaran laella. Kallion sisällä on iso väestönsuoja. Niinivaaraan kuuluu myös Joensuun kantakaupungin ainoa lampi, Varaslampi.


title: Niinivaara (Joensuu)

text: Kaupunginosan keskus on Suvikadun ja Niinivaarantien risteyksen tuntumassa. Siellä on muun muassa liikekeskus, terveysasema ja koulu.


title: Niinivaara (Joensuu)

text: Asukkaita Ninivaaralla on noin 4 400. Alue rajautuu Pielisjokeen, Karsikkoon, Penttilään ja Hukanhautaan.


title: Niinivaara (Joensuu)

text: Karelia-ammattikorkeakoulun Tikkarinteellä toimiva sosiaali- ja terveysalan sekä Wärtsilä-talossa toimiva tekniikan ja liiketalouden kampukset ovat Niinivaaralla.


title: Kotaka (1930)

text: Kotaka () oli keisarillisen Japanin laivaston 1932 valmistunut tykkivene.


title: Kotaka (1930)

text: Alus tilattiin Mitsuin Tamanon telakalta. Sen köli laskettiin 1929 ja alus laskettiin vesille 18. tammikuuta 1930. Se valmistui 11. tammikuuta 1932.


title: Kotaka (1930)

text: Alus upotettiin 31. toukokuuta 1944.


title: Palonurmen koulu

text: Palonurmen koulu on Kuopion Nilsiän pohjoisosan Palonurmella toimiva suomenkielinen alakoulu (luokka-asteet 1–6). Kouluopetus on järjestetty kolmeen yhdysluokkaan.


title: Palonurmen koulu

text: Samalla kiinteistöllä toimii 20 lapsen päiväkoti esiopetuksineen.


title: Pihkainmäen koulu

text: Pihkainmäen koulu on Kuopion Karttulan Pihkainmäellä toimiva suomenkielinen alakoulu (luokka-asteet 1–6). Koulua käy 124 oppilasta (2016–2017). Koulun vieressä toimii päiväkoti.


title: Pihkainmäen koulu

text: Koulu sijaitsee likimain Karttulan keskustaajaman (21 km) ja Kuopion keskustan (torille 25 km) puolivälissä.


title: Pohjantien koulu

text: Pohjantien koulu on Kuopion Linnanpellon kaupunginosassa toimiva suomenkielinen alakoulu (luokka-asteet 1–6). Koulussa annetaan myös esiopetusta.


title: Pohjantien koulu

text: Koulu oli vuosina 2009–2016 hallinnollisesti opetusyksikkö (alakoulu) tuolloin yhtenäiskouluna toimineessa yhteensä 800 oppilaan Kalevalan koulussa. Kalevalan koulu kuitenkin lakkautettiin kesällä 2016.


title: Nilsiän lukio

text: Nilsiän lukio on Kuopion Nilsiän keskustaajamassa toimiva suomenkielinen lukio (luokka-asteet 10–12). Syksyllä 2014 lukiota kävi 75 oppilasta.


title: Nilsiän lukio

text: Koulu tekee yhteistyötä paitsi alueen yritysten, myös ammatillisen koulutuksen, vöyriläisen Vörå samgymnasium-idrottsgymnasiumin ja venäläisen kirišiläisen koulun Kirišskaja spednjaja obštšeobrazovatelnaja škola nomer 1 kanssa. Lukiosta on noin 12 kilometrin matka keskustaajaman pohjoispuolella sijaitsevaan Kuopion Tahkon kaupunginosaan ulkoilu- ja matkailupalveluineen.


title: Jemen kesäolympialaisissa 2016

text: Jemen osallistui Rio de Janeiron olympialaisiin vuonna 2016 joukkueella, johon kuului kolme urheilijaa kolmesta eri lajista. Kyseessä oli maan vasta seitsemäs esiintyminen olympialaisissa maan yhdistymisen jälkeen. Maan lipunkantajana avajaisissa toimi judoka Zeyad Mater.


title: Jemen kesäolympialaisissa 2016

text: Jemen sai lähettää yhden urheilijan judoon, eli Zeyad Meterin miesten alle 73-kiloisten sarjaan. Hän kuitenkin putosi jo ensimmäisessä ottelussaan.Jemen sai FINA:lta kutsun lähettää kaksi urheilijaa olympialaisiin, mutta maa käytti niistä vain toisen. Nooran Ba Matrafin osallistuminen naisten 100 metrin perhosuintiin merkitsi myös maan palaamista olympiauinteihin kahdeksan vuoden tauon jälkeen. Matraf jäi kuitenkin alkueriin sijoittuen 43:ksi.Jemen sai IAAF:ltä "kansainvälisen paikan" lähettää yksi miesurheilija Rio de Janeiron yleisurheilutapahtumiin. Tämän paikan täytti keskimatkojen juoksija Mohammed Rageh, joka kuitenkin jäi alkueriin 1500 metrin juoksussa.


title: Jalkapallo kesäparalympialaisissa 2016

text: Jalkapallossa kilpailtiin Rio de Janeiron 2016 kesäparalympialaisissa 8:tta kertaa. Kilpailut käytiin 8.–17. syyskuuta. Jalkapallossa oli kaksi eri kilpailua. Toinen oli CP-jalkapallo, jossa saa pelata saman aikaisesti seitsemän pelaajaa kentällä. CP-jalkapallo pelattiin Estádio de Deodorolla. Toinen turnaus oli näkövammaisille suunnattu turnaus, joka pelattiin Centro Olímpico de Tênisissä. Siinä samanaikaisesti kentällä on viisi pelaajaa. Maalivahdilla ei tarvitse olla näkövammaa. Kumpikin turnaus oli vain miehille. Brasilia voitti näkövammaisten turnauksen ja Ukraina CP-vammaisten. Iran sijoittui kummassakin turnauksessa toiseksi.


title: Oviraptorit

text: Oviraptorit eli oviraptorisaurit oli höyhenpeitteisten petokätisten dinosaurusten (Maniraptora) ryhmä joka eli liitukaudella nykyisen Aasian ja Pohjois-Amerikan alueella. Fossiilit ovat harvinaisempia Pohjois-Amerikassa, mutta Aasiasta on löydetty useita hyvin säilyneitä luurankoja.


title: Oviraptorit

text: Varhaisimmat ja alkukantaisimmat oviraptorit olivat "Protarchaeopteryx robusta" ja "Incisivosaurus gauthieri", molemmat Yixianin muodostumasta Kiinasta varhaiselta liitukaudelta noin 125 miljoonaa vuotta sitten. Jotkut hajanaiset lajit, kuten "Calamospondylus oweni" ja "Thecocoelurus daviesi", saattoivat olla vielä varhaisempia oviraptoreita. Eräs pieni Englannista löydetty kaulanikama jakoi samoja piirteitä oviraptorien kanssa. Se saattoi edustaa ryhmän aikaisempaa esiintymää, noin 140 miljoonaa vuotta sitten.


title: Oviraptorit

text: Oviraptoreilla oli lyhyt kallo jossa joillakin lajeilla oli heltta. Nokka oli papukaijamainen, ja siinä oli vähän tai ei yhtään hampaita. Niiden koko vaihteli kalkkunan kokoisesta "Caudipteryxistä" kahdeksan metriä pitkään ja 1,4 tonnia painavaan "Gigantoraptoriin".


title: Oviraptorit

text:
Oviraptorit kehittyivät lihaa syövistä teropodeista, mutta olivat kaikkiruokaisia tai kasvinsyöjiä. Aiemmin niiden uskottiin syöneen toisten eläinten munia. Tämä käsitys perustui 1920-luvulla Mongoliasta löydettyihin "Oviraptorin" fossiileihin. Suurin osa fossiileista löydettiin läheltä dinosauruksen pesiä joissa oli munia. Munien oletettiin kuuluneen "Protoceratopsille", ja "Oviraptorin" luultiin oleen varastamassa sen munia, joten se sai nimen "Oviraptor", eli munavaras. "Oviraptorin" mukaan nimettiin koko ryhmä "Oviraptorosauria".
Kun yhdysvaltalaiset palasivat Mongoliaan 1990-luvulla, he löysivät lisää samanlaisia munia. Niistä löydettiin alkioita jotka paljastivat niiden olleen "Oviraptorin" omia munia.


title: Oviraptorit

text: Myöhemmin on löydetty fossiileja oviraptoreista jotka hautoivat muniaan samalla tavalla kuin linnut.


title: Oviraptorit

text: Oviraptorit, kuten kaikki muutkin petokädet, olivat hyvin läheistä sukua linnuille. Jotkut oviraptorit muistuttivat niin paljon lintuja, että jotkut tutkijat uskovat niiden olleen primitiivisiä lentokyvyttömiä lintuja. Toisaalta ne olivat silti luultavasti vain hyvin läheistä sukua niille.


title: CP-jalkapallo kesäparalympialaisissa 2016

text: CP-jalkapallossa kilpailtiin Rio de Janeiron 2016 kesäparalympialaisissa 8:tta kertaa. Kilpailut käytiin 8.–16. syyskuuta. Turnaus oli vain miehille. Kilpailut käytiin Estádio de Deodorossa. Turnaukseen osallistui 8 joukkuetta, jotka oli jaettu kahteen lohkoon. Lohkojen kaksi parasta pääsivät välieriin. Muut joukkueet pelasivat sijoitusottelut. Turnauksen voitti Ukraina, joka voitti loppuottelussa Iranin. Pronssia saavutti isäntämaa Brasilia.


text:
Sijat 5. ja 6.
Sijat 7. ja 8.


title: Charles Portis

text: Charles McColl Portis (s. 28. joulukuuta 1933) on yhdysvaltalainen kirjailija. Hänen tunnettuja romaanejaan ovat "Norwood" (1966) ja lännenromaaniklassikko "Kova kuin kivi" (1968), joista molemmista on tehty elokuva ("Norwood" ja "Kova kuin kivi").


title: Charles Portis

text: Teoksesta "Kova kuin kivi" on tehty jatkoelokuva "Rooster Cogburn & Lady" ja toinen televisiolle. Uudempi, Coenin veljesten, elokuva "Kova kuin kivi" sai ensi-iltansa 2010.


title: Charles Portis

text: Portisista on sanottu, että hän on "kekseliämpiä lännenromaanien komiikan kirjoittajia". Suomennoksen uusi painos jälkisanoineen ilmestyi samoihin aikoihin kuin Coenin veljesten elokuva, mutta jäi vaille huomiota.


title: Näkövammaisten jalkapallo kesäparalympialaisissa 2016

text: Näkövammaisten jalkapallossa kilpailtiin Rio de Janeiron 2016 kesäparalympialaisissa neljättä kertaa. Kilpailut käytiin 9.–17. syyskuuta. Turnaus oli vain miehille. Kilpailut käytiin Centro Olímpico de Tênisissä. Turnaukseen osallistui kahdeksan joukkuetta, jotka oli jaettu kahteen lohkoon. Lohkojen kaksi parasta pääsivät välieriin. Muut joukkueet pelasivat sijoitusottelut. Turnauksen voitti Brasilia, joka voitti loppuottelussa Iranin. Pronssia saavutti Argentiina.


text:
Sijat 5. ja 6.
Sijat 7. ja 8.


title: Iron Marsh

text: Iron Marsh on psykedeelisen folkin yhtye Hexvesselin EP-levy, joka julkaistiin 10. toukokuuta 2013 levymerkillä Svart Records.


title: Iron Marsh

text: Imperiumin Antti Klemi antoi albumille hyvän arvosanan ja sanoi, että albumi on yllättävän varman päälle tehty ja ettei se ole yhtä yhtenäinen kokonaisuus kuin edeltävä vuonna 2012 julkaistu "No Holier Temple". Angry Metal Guy piti EP:tä hyvällä tavalla outona.


title: Vanuatu kesäolympialaisissa 2016

text: Vanuatu osallistui Rio de Janeiron olympialaisiin vuonna 2016 joukkueella, johon kuului neljä urheilijaa neljästä eri lajista. Kyseessä oli maan kahdeksas esiintyminen olympialaisissa, eikä se saavuttanut mitaleita. Maan lipunkantajana avajaisissa toimi pöytätennispelaaja Yoshua Shing.


title: Vanuatu kesäolympialaisissa 2016

text: Vanuatu sai lähettää yhden judokan osallistumaan Rio de Janeiron olympiajudoihin "maanosakohtaisten paikkojen" avulla. Vanuatun korkeimmin rankingissa sijoittunut judoka oli Joe Mahit, joten hän edusti Vanuatua judossa miesten alle 66-kiloisten sarjassa.Vanuatu sai lähettää yhden miesnyrkkeilijän alle 56-kiloisten sarjaan. Lionel Warawara täytti tämän paikan ja oli samalla Vanuatun ensimmäinen nyrkkeilijä sitten vuoden 1988 olympialaisten.Vanuatu lähetti Rio de Janeiroon yhden pöytätennispelaajan, eli Yoshua Shingin, joka pääsi kisoihin Oseanian karsintojen kautta sijoittueessaan siellä kolmen parhaan joukkoon. Shingin matka katkesi kuitenkin jo ensimmäisellä kierroksella.Vanuatu sai kutsun lähettää yhden urheilijan yksinsoutuun edustamaan maata Rio de Janeiron souturadoille. Tämä merkitsi myös maan ensiesiintymistä olympiasouduissa.


title: Ossi Paananen

text: Ossi Paananen (s. 19. elokuuta 1994) on suomalainen muusikko ja Lost Societyn rumpali. Paananen liittyi yhtyeeseen vuonna 2011, jolloin yhtye päätyi tämänhetkiseen kokoonpanoonsa. Paananen on soittanut rumpuja nuoresta asti ja kuunnellut metallimusiikkia yläasteelta alkaen. Hän on maininnut suosikkiyhtyeikseen Panteran, Twisted Sisterin sekä Black Sabbathin.


title: Ossi Paananen

text: Paananen soittaa Pearlin rummuilla ja hän käyttää tuplapedaalia, joskin keikoilla hänellä on kaksi bassorumpua, joista toinen ikäänkuin "koristeena".


title: Bloodred Hourglass

text:
Bloodred Hourglass on vuonna 2005 Mikkelissä perustettu melodista death metalia soittava yhtye.
Demot


title: Bloodred Hourglass

text: Studioalbumit


title: Pernille Blume

text: Pernille Blume (s. 14. toukokuuta 1994 Herlev, Pääkaupunkialue) on tanskalainen uinnin olympiavoittaja. Hän edustaa Sigma/Birkerød svommeklub -seuraa ja on pituudeltaan 171 cm.


title: Pernille Blume

text: Blume voitti Rio de Janeiron olympialaisissa 2016 kultaa 50 metrin vapaauinnissa ajalla 24,07. Hän kukisti toiseksi sijoittuneen Simone Manuelin kahdella sadasosasekunnilla, ja vielä kuudenneksikin sijoittunut Ranomi Kromowidjojo hävisi Blumelle vain 12 sadasosasekuntia.. Lisäksi hän ui ankkuriosuuden pronssia saaneessa Tanskan 4 × 100 metrin sekauintiviestijoukkueessa. 100 metrin vapaauinnissa hän sijoittui 11:nneksi. Lontoon olympialaisissa 2012 hän ei selviytynyt henkilökohtaisilla matkoilla välieriin, mutta oli Tanskan viestijoukkueissa kuudes 4 × 100 metrin vapaauintiviestissä ja seitsemäs 4 × 100 metrin sekauintiviestissä.


title: Pernille Blume

text: Blume saavutti Budapestin pitkän radan MM-kilpailuissa 2017 pronssia 100 metrin vapaauinnissa ajalla 52,69. Lisäksi hän sijoittui neljänneksi 50 metrin vapaauinnissa. Hän karsiutui 50 ja 100 metrin vapaauinnin välierissä sekä Barcelonassa 2013 että Kazanissa 2015. 4 × 100 metrin sekauintiviestissä hän oli viides 2015 ja 4 × 100 metrin vapaauintiviestissä kahdeksas sekä Shanghaissa 2011 että Budapestissa 2017.


title: Pernille Blume

text: Blume saavutti lyhyen radan MM-kilpailuissa Istanbulissa 2012 kultaa 4 × 100 metrin sekauintiviestissä ja pronssia 4 × 100 metrin vapaauintiviestissä. Dohassa 2014 hän sai kultaa 4 × 50 ja 4 × 100 metrin sekauintiviesteissä sekä pronssia 4 × 50 metrin vapaauintiviestissä. 50 ja 100 metrin vapaauinneissa hän karsiutui välierissä.


title: Pernille Blume

text: Blume voitti pitkän radan EM-kilpailuissa Berliinissä 2014 kultaa 4 × 100 metrin sekauintiviestissä. 100 metrin vapaauinnissa hän sijoittui neljänneksi.


title: Pernille Blume

text: Blume saavutti lyhyen radan EM-kilpailuissa Szczecinissä 2011 kultaa 4 × 50 metrin sekauintiviestissä ja hopeaa 4 × 50 metrin vapaauintiviestissä. 100 metrin vapaauinnissa hän oli viides ja 50 metrin vapaauinnissa kahdeksas. Hän voitti 4 × 50 metrin vapaa- ja sekauintiviestien Euroopan-mestaruuden sekä Chartres'ssa 2012 että Herningissä 2013. Chartres'ssa hän sijoittui lisäksi kuudenneksi 100 metrin vapaauinnissa. Kööpenhaminan EM-kilpailuissa 2017 hän saavutti hopeaa 4 × 50 metrin sekauintiviestissä sekä pronssia 50 metrin vapaauinnissa, 100 metrin vapaauinnissa ja 4 × 50 metrin vapaauintiviestissä.


title: Pernille Blume

text: Blume saavutti Glasgow'n EM-kilpailuissa 2018 hopeaa 100 metrin vapaauinnissa ja 4 × 100 metrin sekauintiviestissä sekä pronssia 4 × 100 metrin vapaauintiviestissä.


title: Peto (elokuva)

text: Peto, myös Peto – The Species, () on vuonna 1995 ensi-iltansa saanut yhdysvaltalainen tieteis-kauhuelokuva, jonka on ohjannut Roger Donaldson ja käsikirjoittanut Dennis Feldman. Elokuva kertoo ihmisten kasvattamasta avaruusolennosta, joka karkaa laboratoriosta lisääntyäkseen. Olennon luoneen tiimin tulee saada se kiinni ja tuhota se ennen kuin tieto siitä leviää laajemman yleisön keskuuteen.


title: Peto (elokuva)

text: Elokuvan jatko-osa "Peto 2" sai ensi-iltansa vuonna 1998. Lisäksi elokuville on tehty jatko-osat "Species III" ja "" suoraan videojulkaisuun.


title: Peto (elokuva)

text: SETI-ohjelman tiedemiehet lähettävät Arecibo-viestin avaruuteen, joka sisältää muun muassa tietoa ihmisen DNA:sta. Viestiin saadaan ulkoavaruudesta vastaus, joka sisältää loppumattoman energialähteen ohjeen. Toinen viesti sisältää ohjeet avaruusolennon ja ihmisen risteytymän luomiseksi. Xavier Fitchin (Ben Kingsley) johtama tiimi onnistuu luomaan uuden olennon ja nimeää sen Siliksi. Olennosta tehdään naaraspuolinen, jotta se olisi helpommin hallittavissa.


title: Peto (elokuva)

text: Olento paljastuu hyvin nopeasti kasvavaksi ja kehittyväksi, ja se näyttää kolmen kuukauden ikäisenä jo 12-vuotiaalta tavalliselta ihmistytöltä. Silin väkivaltaiset kohtaukset sen nukkuessa saavat tiimin päättämään että olento täytyy tuhota syanidikaasulla, mutta Sil pakenee. Silin kiinniottamiseksi luodaan tiimi, johon kuuluvat antropologi Stephen Arden (Alfred Molina), molekyylibiologi Laura Baker (Marg Helgenberger), "empaatikko" Dan Smithson (Forest Whitaker) ja palkkasoturi Preston "Press" Lennox (Michael Madsen). Sil kehittyy nopeasti aikuiseksi (Natasha Henstridge), ja pyrkii lisääntymään. Se tappaa monia ihmisiä, jotka tulevat sen tielle.


title: Peto (elokuva)

text: Sil yrittää lisääntyä yökerhossa tapaamansa miehen kanssa, mutta perääntyy havaitessaan tämän olevan diabeetikko. Tiimi onnistuu keskeyttämään Silin kun se on toisen uhrinsa kanssa, ja se muuttaa muotoaan avaruusolennoksi ja pakenee. Sil kidnappaa naisen ja huijaa tämän ruumiin avulla kuolevansa autokolarissa. Sil palaa ulkonäköään muutettuaan hotelliin, jossa tiimi on, ja surmaa heistä Ardenin pariteltuaan tämän kanssa. Sil pakenee viemäriverkkoon, jossa hän murhaa Fitchin. Sitten Sil synnyttää jälkeläisen, jonka Smithson surmaa löytäessään sen. Sil hyökkää tiimin kimppuun, mutta Preston onnistuu tappamaan sen kranaatinheittimellä.


title: Peto (elokuva)

text: Käsikirjoittaja Dennis Feldman kiinnostui aiheesta luettuaan Arthur C. Clarken artikkelin, jonka mukaan suurten etäisyyksien vuoksi avaruusmatkustus on lähes mahdotonta. Hän vakuuttui siitä, että ensitapaaminen avaruusolentojen kanssa tapahtuisi tiedonlähetyksen kautta. Hän oli myös kiinnostunut urosten ja naaraiden välisistä eroista ja erilaisista biologisista tarpeista.


title: Peto (elokuva)

text: Feldman teki käsikirjoituksesta kahdeksan eri luonnosta kahdeksan kuukauden aikana ennen kuin oli tyytyväinen lopputulokseen.


title: Peto (elokuva)

text: Avaruusolento Silin suunnittelusta vastasi H. R. Giger, joka on suunnitellut myös Alien-elokuvien nimikkohirviöt. Olennon toteutti Richard Edlundin Boss Film Studios. Giger ei itse ollut tyytyväinen olennon toteutukseen eikä Metro-Goldwyn-Mayerilta saamaansa palkkioon.


title: Peto (elokuva)

text: "Peto" on saanut pääosin kielteisiä arvosteluja, vaikka se menestyi elokuvateattereissa. Esimerkiksi Rotten Tomatoes -verkkosivuston mukaan elokuva on saanut 34 prosentilta kriitikoista myönteisen arvion. Kooste perustuu 35 arvioon.


title: Peto (elokuva)

text: Kriitikko Roger Ebert piti "Pedon" ideaa mielenkiintoisena, mutta kritisoi elokuvaa fysiikan lakien rikkomisesta ja ihmisen asettamisesta evoluution huipulle.


title: Kuopion taidelukio

text: Kuopion taidelukio Lumit on Minna Canthin kadulla, Kuopion Kuopionlahden kaupunginosassa toimiva suomenkielinen erikoislukio (luokka-asteet 10–12). Taidelukiossa on neljä opintolinjaa. Opiskelija voi pyrkiä musiikin tai tanssin erikoislukioon, ilmaisutaitolinjalle tai yleislinjalle. Vuoden 2016 valinnassa oli haettavana yhteensä 182 aloituspaikkaa: yleislinjalle 90, musiikkilinjalle 56, tanssilinjalle 16 ja ilmaisulinjalle 20. Valituksi tuli yhteensä 170 opiskelijaa.


title: Kuopion taidelukio

text: Kuopion taidelukio Lumit aloitti toimintansa elokuussa 2015. Tuolloin uuteen erikoislukioon yhdistyivät aiemmat Kuopion yhteiskoulun musiikkilukio ja Minna Canthin lukio. Ennen yhteenliittymistä näissä lukioissa oli yhteensä noin 520 opiskelijaa (213 ja 308 oppilasta 20.9.2014). Vuonna 2016 Kuopion taidelukio Lumitin opiskelijamääräksi ilmoitettiin 563. Lukion omien erikoiskurssien ohella taidelukiolaiset voivat täydentää kurssivalintansa Kuopion lukioiden yhteisestä kurssitarjottimesta.


title: Kuopion taidelukio

text: Uusi erikoislukio jatkaa aiemmin Kuopion yhteiskoulun musiikkilukion tiloissa Kuopion Musiikkikeskuksen läheisyydessä. Läheisyys Musiikkikeskukseen helpottaa yhteisopintoja muissa taidealan oppilaitoksissa, sillä Kuopion Musiikkikeskuksessa toimivat Taideyliopiston Sibelius-Akatemian Kuopion osasto, Savonia-ammattikorkeakoulun musiikin ja tanssin yksikkö sekä Kuopion konservatorio.


title: Kuopion taidelukio

text: Kuopion kaupunki päätti syksyllä 2016 rakentaa uuden koulurakennuksen taidelukiolle Kuopionlahden alueelle.


title: Nyingchi

text: Nyingchi (, "Nyingchi Chongkyêr"; ) on prefektuuritason kaupunki Kiinan Tiibetin autonomisella alueella. Kaupungin pinta-ala on 116 175 neliökilometriä ja väkiluku 195 109 (vuonna 2010). Kaupungin keskusta sijaitsee linnuntietä noin 310 kilometriä autonomisen alueen pääkaupunki Lhasasta itään.


title: Nyingchi

text:
Piirikuntatasolla kaupunki jakautuu yhteen kaupunkipiiriin ja kuuteen piirikuntaan.
Kiinan vaatimat, Etelä-Tiibetiksi kutsutut alueet Zayün ja Mêdogin piirikunnissa ovat "de facto" -osia Intian Arunachal Pradeshin osavaltiosta.


title: Big Major Cay

text: Big Major Cay on pieni saari Bahamalla. Se kuuluu Exuman saariryhmään. Big Major Cay tunnetaan myös nimellä "Pig Beach", koska saarella asuu kymmenittäin villejä sikoja, jotka uiskentelevat rantavedessä. Saari on suosittu turistikohde.


title: Big Major Cay

text: Big Major Cayn siat ovat aikoinaan päätyneet saarelle todennäköisesti merimiesten jättäminä. Siat elävät bahamalaisten ja turistien tuomilla ruuilla ja roskilla ja saavat juomavetensä saaren lähteistä.


title: Garth Castrén

text: Garth Christopher Castrén (s. 1939) on suomalainen diplomaatti, koulutukseltaan valtiotieteiden maisteri. Hän on ollut Suomen suurlähettiläs Lusakassa 1984–1987, ulkoministeriön neuvotteleva virkamies 1987, kehitysyhteistyöosaston apulaisosastopäällikkö 1988–1989, pääkonsuli New Yorkissa 1989–1992 ja suurlähettiläs Kairossa 1992–1997 ja Ankarassa 2000–2004.


title: Klaus Castrén

text: Klaus Alarik Castrén (s. 13. huhtikuuta 1923 Suomenlinna – 17. tammikuuta 2011 Helsinki) oli suomalainen diplomaatti ja sukututkija, joka koulutukseltaan oli valtiotieteiden maisteri. Hän oli Suomen suurlähettiläs México Cityssä 1970–1972, ulkoministeriön protokollaosaston osastopäällikkö 1972–1976, suurlähettiläs Buenos Airesissa 1976–1983 ja Ankarassa 1983–1986. Toimiessaan suurlähettiläänä Argentiinassa Castrén kielsi lähetystöään auttamasta maata johtaneen sotilasjuntan vainoamia ihmisiä.


title: Klaus Castrén

text: Työuransa ohella Castrén oli sukututkija, jonka teoksista on arvostettu erityisesti omakustanteena vuonna 2002 julkaistu sukukirja "Gordein suku. Rajakarjalainen suku Salmin Manssilan kylästä".


title: Klaus Castrén

text: Argentiinassa toimiessaan Castrén sulki vuonna 1976 suurlähetystön ovet ihmisiltä, jotka pakenivat vallan kaapanneen sotilasdiktatuurin vainoja. Vainoissa katosi sittemmin 30 000 ihmistä. Castrén perusteli ratkaisuaan pommiattentaattien ja sieppausten mahdollisuudella. Castrén myös kielsi muita auttamasta suomalaissukuisen Hanna Hietalan perheen elossa selvinneitä jäseniä heidän pyrkiessään Suomeen. Merimiespappi Tapio Leskisen ja suurlähetystön lähetystösihteeri Kari-Veikko Salosen avulla Hietalat kuitenkin pääsivät matkustamaan Suomeen. Castrénin ratkaisuja voidaan verrata Tapani Brotheruksen humanitaariseen työhön Chilessä Pinochetin aikaan. Suomen virallinen linja noihin aikoihin oli ylläpitää suhteita Chilen ja Argentiinan sotilasjunttiin.


Ampumahiihdon maailmanmestaruuskilpailut 2021 ovat järjestyksessään 52. Kansainvälisen ampumahiihtoliiton järjestämät maailmanmestaruuskilpailut. Ne järjestetään kevättalvella 2021. Kilpailut oli alunperin tarkoitus järjestää Venäjän Tjumenissa, mutta ne siirrettiin Slovenian Pokljukaan IBU:n vuoden 2018 kongressissa Venäjän dopingskandaalin vuoksi. Pokljuka on aiemmin järjestänyt MM-kilpailut kokonaisuudessaan kerran, vuonna 2001. Lisäksi Pokljuka järjesti takaa-ajon MM-lähdön vuonna 1998 ja sekaviestin MM-kilpailun vuonna 2006.


title: Ampumahiihdon maailmanmestaruuskilpailut 2021

text: Kilpailujen alkuperäinen järjestäjän valinta tapahtui 4.9.2016 järjestetyssä IBU:n kongressissa Moldovan Chișinăussa. Ehdokkaita olivat Tjumenin lisäksi Slovenian Pokljuka sekä Tšekin Nové Město na Moravě.


text: 23.12.2016 uutisoitiin että Kansainvälinen ampumahiihtoliitto aikoo käsitellä seuraavassa kokouksessaan vuoden 2021 maailmanmestaruuskilpailujen siirtämistä pois Venäjältä maan dopingskandaalin vuoksi. Päivää aiemmin Venäjän ampumahiihtoliitto oli vetäytynyt maailmancupin 2016-2017 osakilpailujen ja vuoden 2017 nuorten maailmanmestaruuskilpailujen järjestämisestä. IBU:n puheenjohtaja Anders Besseberg oli jo aiemmin syksyllä ilmoittanut, että kilpailut voidaan siirtää pois Venäjältä, jos maan ampumahiihtäjiä jää kiinni dopingin käytöstä Sotšin talviolympialaisten uusintatesteissä. Kansainvälinen olympiakomitea on suositellut kaikkien Venäjälle suunniteltujen suurten urheilutapahtumien siirtämistä muualle.


text: Huhtikuussa kansainvälisen ampumahiihtoliiton korruptioskandaalin yhteydessä esiintyi väitteitä, joiden mukaan Venäjä olisi ostanut Tjumenin kisaisännyyden. Kansainvälisen ampumahiihtoliiton puheenjohtaja Anders Besseberg kuitenkin kiisti väitteet huhuina.


text: Kansainvälinen ampumahiihtoliitto ilmoitti tiedotteessaan 11. kesäkuuta 2018, että Slovenian Pokljuka on ainoa ehdokas vuoden 2021 ampumahiihdon maailmanmestaruuskilpailujen uudeksi järjestäjäksi. IBU myös jätti Venäjän pois vuosien 2018-19 ja 2019-20 maailmancupien järjestäjien joukosta.


text: Pokljukan kisaisännyydestä päättiin virallisesti 9. syyskuuta 2018 Porečissa, Kroatiassa järjestetyssä kongressissa. Kisaisännän valinta tapahtui kongressin liki yksimielisellä 49–1-äänestyksellä.


title: Mauno Castrén

text: Mauno Jalmar Castrén (s. 1931) on suomalainen diplomaatti, koulutukseltaan valtiotieteiden maisteri. Hän on ollut ulkoministeriön neuvotteleva virkamies ja kauppapoliittisen osaston päällikkö, Suomen suurlähettiläs Ankarassa 1986–1991, Belgradissa 1991–1992 ja Sofiassa 1992–1994.


title: Jojo Moyes

text: Jojo Moyes (s. 4. elokuuta 1969 Lontoo) on brittiläinen kirjailija. Hän on toiminut myös journalistina, muun muassa yhdeksän vuotta "The Independentissä".


title: Jojo Moyes

text: Moyesin läpimurtoteos oli "Kerro minulle jotain hyvää", josta on tehty myös elokuva. Moyesin teoksia on käännetty yli 30 kielelle.


title: Tammermatic

text: Tammermatic Group Oy on suomalainen ajoneuvojen ja junakaluston pesukoneita valmistava ja markkinoiva yritys.


title: Tammermatic

text: Nykyinen Tammermatic Group Oy muodostui vuonna 2008 suomalaisen Tammermatic Oy:n ja yhdysvaltalaisen InterClean Equipment, Inc.:n yhdistyessä maailman suurimmaksi raskaan ajokaluston pesulaitevalmistajaksi. Tammermatic on perustettu vuonna 1966 Tampereella, Inter Clean Equipment vuonna 1984 Ann Arborissa Michiganissa. Konserni toimittaa tuotteita yli 70 maahan ja jokaiselle mantereelle, huoltamoiden henkilöautopesukoneista raskaan kaluston sovelluksiin. Yritys työllistää noin 100 ihmistä Euroopassa ja 50 Pohjois-Amerikassa.


title: Tammermatic

text: Kun Tammermatic aiemmin myi huoltamonpitäjille pesukoneet, kemikaalit ja huoltopalvelun, se on 2010-luvulla muuttanut strategiaansa. Nyt se omistaa ja ylläpitää huoltamoiden autonpesukoneita itse ja laskuttaa huoltamoyrityksiä pestyen autojen määrän mukaan.


title: Hans Christensen

text: Hans Henrik Sweijstrup Christensen (4. huhtikuuta 1932 Suojärvi – 27. joulukuuta 2017 Helsinki) oli suomalainen kenraalimajuri.


title: Hans Christensen

text: Christensenin vanhemmat olivat liikemies Harry Christensen ja opettaja Anna Vairinen, hänen puolisonsa vuodesta 1957 oli Marja-Leena Simelius. Christensen kirjoitti ylioppilaaksi Kallion yhteiskoulusta 1953, suoritti Kadettikoulun 1956, opiskeli Sotakorkeakoulun Maasotalinjalla 1963–1965, maanpuolustuskurssin 1975 ja ylimmän johdon kurssin 1988.


title: Hans Christensen

text: Hän toimi opetusupseerina RUKssa 1958–1960 ja PstK/RUK:n päällikkönä 1961–1962, toimistoupseerina Pääesikunnassa 1962–1963. Vuosina 1965–1967 hän toimi vanhempana toimistoupseerina Puolustusministeriössä ja 1967–1968 sekä 1972–1973 toimistoesiupseerina Pääesikunnan tiedotusosastolla. 1969–1972 Christensen toimi sotilas-, laivasto ja ilmailuasiamiehen apulaisena Lontoossa ja Haagissa. 1974–1975 hän toimi Uudenmaan prikaatin jääkäripataljoonan komentajana, Suomen Belgradin suurlähetystön sotilas-, laivasto- ja ilmailuasiamiehenä 1975–1976, Suomen Wienin suurlähetystön sotilas- ja ilmailuasiamiehenä 1976–1978 sekä Pääesikunnan tiedusteluosaston toimistopäällikkönä 1978–1980 ja ulkomaan osaston päällikkönä 1984–1987, oltuaan Uudenmaan prikaatin komentaja 1980–1984. Christensen oli puolustusministeriön sotilasasiainosaston päällikkö 1987–1990 ja YK:n sotilastarkkailijaosaston Untson komentaja 1990–1992.


title: Hans Christensen

text: Christensen ylennettiin vänrikiksi 1954, luutnantiksi 1957, yliluutnantiksi 1960, kapteeniksi 1963, majuriksi 1968, everstiluutnantiksi 1973, everstiksi 1980 ja kenraalimajuriksi 1987.


title: Helsingin maalariammattikoulu

text: Helsingin Maalariammattikoulu on Helsingissä Pitäjänmäellä sijaitseva maalaus-, lattianpäällyste- ja sisustuskoulutusta tarjoava ammatillinen oppilaitos. Helsingin Maalariammattikoulu aloitti toimintansa lokakuun alussa 1930. Perustamisen aloitteentekijänä ja toteuttajana toimi Helsingin Maalarimestariyhdistyksen johtokunta.


title: Helsingin maalariammattikoulu

text: Oppilaitos on yksityinen ja koulutuksen järjestäjänä toimii Maalariammattikoulun Kannattajayhdistys Ry. Peruskoulutuksen vuotuinen opiskelijamäärä on 210 opiskelijaa ja ammatillisen lisäkoulutuksen opiskelijatyövuosien vähimmäismäärä on 15.


title: Helsingin maalariammattikoulu

text: Maalariammattikoulun peruskoulutukseen kuuluvat pintakäsittelyalan perustutkinnot (maalari ja lattianpäällystäjä) ja verhoilu- ja sisustusalanperustutkinto (sisustaja). Koulu tarjoaa myös lisä- ja täydennyskoulutusta alalla jo työskenteleville.


title: Vainolainen (kappale)

text: Vainolainen on psykedeelisen folkyhtye Hexvesselin kappale ja single, joka julkaistiin 1. tammikuuta 2012 levymerkillä Svart Records. Singlestä julkaistiin 1000:n kappaleen painos, joista 700 mustana ja 300 ruusupuun ruskeana vinyylinä.


title: Vainolainen (kappale)

text: Nimikkokappaletta on inspiroinut kirjailija Aino Kallaksen tuotanto. Takakannessa kerrotaan yhtyeen tukevan Earth First -järjestöä, Luonnonperintösäätiötä ja Luonto-liiton susiryhmää. Etu- ja takakannen kuvat on lainattu Nivalan kotiseutuarkistosta, ja ne on otettu Töllin korvessa 16. maaliskuuta 1949.


title: Earth Over Us

text: Earth Over Us on psykedeelisen folkin yhtye Hexvesselin single, joka julkaistiin 7" vinyylinä 27. marraskuuta 2015 levymerkillä Century Media.


title: William Lee (orja)

text: William "Billy" Lee oli yhdysvaltalainen henkilö, joka toimi pitkään George Washingtonin henkilökohtaisena orjana. Hän oli ainoa orja, jonka Washington vapautti testamentissaan välittömästi kuolemansa jälkeen.


title: William Lee (orja)

text: George Washington osti William Leen virginialaiselta leskirouva Mary Leeltä 61,15 punnalla vuonna 1768. Samassa yhteydessä Washington osti myös William Leen veljen Frankin. Williamia kuvailtiin myyntitilaisuudeksi mulatiksi, eli hänen äitinsä oli luultavasti musta orja ja isä valkoihoinen.


title: William Lee (orja)

text: William Leestä ja George Washingtonista tuli ajan myötä hyvin läheisiä. Lee toimi kahden vuosikymmenen ajan Washingtonin henkilökohtaisena avustajana niin rauhan kuin sodankin aikana. Vapaussodan aikana Lee meni naimisiin vapaan mustan Margaret Thomasin kanssa, joka sai Washingtonilta luvan muuttaa Mount Vernoniin Leen seuraksi (Washingtonin henkilökohtaisista arkistoista ei kuitenkaan selviä, muuttiko Thomas koskaan todella tilalle).


title: William Lee (orja)

text: 1780-luvun puolivälissä Lee sai useissa eri onnettomuuksissa vakavia vammoja polviinsa, jotka hankaloittivat hänen liikuntakykyään. Onnettomuuksien jälkeen Lee ei enää pystynyt toimimaan Washingtonin henkilökohtaisena avustajana, minkä takia Washington nimitti hänet Mount Vernonin kengänvalmistajaksi.


title: William Lee (orja)

text: George Washingtonin kuollessa vuonna 1799 William Lee vapautettiin Washingtonin viimeisen tahdon mukaisesti, joskin Lee jäi asumaan Mount Vernoniin. Lee oli Washingtonin orjista ainoa, joka vapautettiin heti Washingtonin kuoleman jälkeen; muut orjat vapautettiin vasta Martha Washingtonin kuollessa kolme vuotta myöhemmin. Vapauden lisäksi Leelle määrättiin testamentissa maksettavaksi vuosittain 30 dollaria hänen loppuelämänsä ajan.


title: William Lee (orja)

text: William Lee kuoli vuonna 1810. Hänen hautapaikkansa ei ole varmasti tiedossa, mutta sen on usein epäilty olevan samalla hautausmaalla Mount Vernonin muiden orjien kanssa.


title: Mahlunjärvi

text: Mahlunjärvi (SYKE:n järvinumero 14.621.1.001) on Saarijärvellä sijaitseva pienehkö järvi Mahlun kylän pohjoispuolella. Se kuuluu Kymijoen päävesistöön. Se saa vetensä luoteen suunnalta Muittarinkosken kautta Vartejärvestä ja ne laskevat Riekonkosken kautta Saarijärveen. Vesistöön on istutettu kuhaa, järvitaimenta, harjusta, siikaa ja planktonsiikaa. Vesi on erittäin rehevää ja sen väri on ruskea. Suuri osa järven ranta-alueista on linnustonsuojelualueita.


title: Sergei Martšuk

text: Sergei Vasiljevitš Martšuk (, 13. huhtikuuta 1952 Moskova, Venäjän SFNT – 25. elokuuta 2016 Moskova) oli Neuvostoliittoa edustanut pikaluistelija.


title: Sergei Martšuk

text: Martšukin huippuvuodet sijoittuivat 1970-luvun loppupuoliskolle. Hän voitti yleisluistelussa Euroopan mestaruuden vuonna 1978, MM-pronssia vuonna 1978 ja EM-pronssia vuonna 1979. Hän kilpaili myös Innsbruckin talviolympialaisissa 1976.


title: Bahrainin jääkiekkomaajoukkue

text:
Bahrainin jääkiekkomaajoukkue edustaa Bahrainia kansainvälisissä jääkiekko-otteluissa.
Joukkue pelasi ensimmäisen ottelunsa vuonna 2010 Kuwaitia vastaan häviten pelin 10-3. Seuraavana vuonna maa osallistui Aasian talvikisoihin häviten kuitenkin kaikki kuusi otteluansa. Maa on yhteensä pelannut 16 maaottelua ja hävinnyt ne kaikki, eikä se ole IIHF:n jäsen.


title: Bay of Plenty

text: Bay of Plenty (maoriksi "Te Moana-a-Toi") on hallinnollinen alue Uudessa-Seelannissa, joka sijaitsee Pohjoissaaren koillisosissa.


title: Bay of Plenty

text: Hallinnollisen alueen kokonaispinta-ala on 12 231 km².


title: Nina Jerjomina

text: Nina Aleksejevna Jerjominа (, 2. marraskuuta 1933 Moskova, Venäjän SFNT – 24. elokuuta 2016 Petrovo, Moskovan alue, Venäjä) oli neuvostoliittolainen koripalloilija, maailman- ja euroopanmestari.


title: Nina Jerjomina

text: Jerjomina voitti Neuvostoliiton naisten maajoukkueessa maailmanmestaruuden Neuvostoliitossa 1959, MM-hopeaa Brasiliassa 1957, kaksi euroopanmestaruutta ja yhden EM-hopean.


title: Nina Jerjomina

text: Jerjomina toimi kilpauransa jälkeen koripallokommentaattorina televisiossa ja radiossa. Hän kuoli datšallaan 24. elokuuta 2016.


title: Štefan Hadalin

text: Štefan Hadalin (s. 6. kesäkuuta 1995) on slovenialainen alppihiihtäjä, joka edustaa Sport klub Dolia.


title: Štefan Hadalin

text: Romanian Poiana Brașovissa järjestetyillä Euroopan nuorten talviolympiafestivaaleilla 2013 Hadalin voitti kultaa pujottelussa ja oli viides suurpujottelussa. Innsbruckin nuorten talviolympialaisissa 2012 hän oli pujottelussa viides, superalppiyhdistetyssä seitsemäs ja suurpujottelussa 17:s. Junioreiden MM-kilpailuissa Hafjellissä 2015 hän saavutti hopeaa alppiyhdistetyssä sekä supersuurpujottelussa ja vuotta myöhemmin kultaa Sotšissa alppiyhdistetyssä. Sankt Moritzin MM-kilpailuissa 2017 hän oli pujottelussa kymmenes ja Pyeongchangin olympialaisissa 2018 alppiyhdistetyssä kahdeksas.


title: Štefan Hadalin

text: Alppihiihdon maailmancupissa Hadalin kilpaili ensimmäisen kerran Kranjska Gorassa maaliskuussa 2014. Ensimmäiset maailmancupin pisteensä hän saavutti Wengenin pujottelussa tammikuussa 2016 oltuaan 26:s. Kymmenen parhaan joukkoon hän sijoittui ensimmäisen kerran oltuaan kahdeksas Saalbachin pujottelussa joulukuussa 2018.


title: Karankajärvi

text: Karankajärvi (SYKE:n järvinumero 14.661.1.001) on Saarijärven Pylkönmäellä sijaitseva keskikokoinen, kapea järvi Karstulan Pääjärven eteläpuolella. Karankajärvi kuuluu Kymijoen päävesistöön ja laskee vetensä Karajokea pitkin Pääjärveen. Järven vesialtaita ovat Ylä-Karanka, Ala-Karanka, Uodinselkä ja Majalahti.


title: Happipitoisuus (limnologia)

text: Happipitoisuus on vesistöjen tutkimuksessa yksi luonnonveden ominaisuutta ilmaiseva suure, jolla pyritään selvittämään vesistön hydrologista ja ekologista tilaa. Toiset eliöt käyttävät ravintonaan happea ja hapenpuute tappaa tällaiset eliöt vesistöstä. Merkittävä osa veden hapesta on liuennut sinne ilmasta. Eräät eliöt tuottavat itse happea veteen yhteyttämällä ja vesistön korkeampi happipitoisuusvoi kertoa jotain näiden elinvoimasta. Happipitoisuus vaikuttaa merkittävästi myös luonnonveden kemialliseen tilaan. Happipitoisuudella tarkoitetaan yleensä kaasumaisen hapen liuennutta määrää litrassa vettä.


title: Happipitoisuus (limnologia)

text: Ensimmäisen mittaustavan kehitti 1800-luvulla James Alfred Wanklyn, jossa hapekkaasta vedestä keitettyä vesihöyryä johdettiin elohopeanäytteen yli. Hapen määrä selvisi elohopean jatkotutkimuksissa. Paremman tavan kehitti Ludwig Wilhelm Winkler eli Lajos Winkler vuonna 1888. Tätä kemiallista menetelmää käytetään vielä tänäkin päivänä. Siinä kaksiarvoinen mangaanidikloridi (formula_1) sekoitetaan hapekkaaseen veteen, jolloin emäksisissä oloissa kloridi saostuu valkoisena mangaanidihydroksidina (formula_2) astian pohjalle. Vedessä oleva happi kuitenkin hapettaa hydroksidin mangaani(IV)oksidihydroksidiksi (formula_3), jonka väri on ruskea. Ruskean eri vaaleusasteet merkitsevät hapen eri pitoisuuksia. Värit on määritelty tarkkojen hapetus-pelkistysreaktioiden tuloksia tutkimalla. Mangaanioksidihydroksidin määrän voi määrittää hapetus-pelkistystirauksellakin.


title: Happipitoisuus (limnologia)

text: Hapen määrää vedessä voidaan mitata myös sähköisesti käyttäen Clark-kennoa (). Sitä hyödyntävät laitteet antavat tuloksen nopeasti, joka annetaan useimmin yksikössä "milligrammaa happea litrassa vettä" (mg/l). Se kirjoitetaan usein vedenlaadun raportteihin merkinnällä "mgO2/l." Toisinaan happipitoisuus ilmaistaan "mooleina happea kuutiometrissä vettä" (mol O2/m³).


title: Happipitoisuus (limnologia)

text: Kun veteen on liuennut happea, alkaa sitä spontaanisti haihtua siitä myös pois. Mitä enemmän vedessä on liuennut happea, sen nopeammin sitä myös poistuu ilmaan. Veden liuennut happi voi muodostaa kylläisen liuoksen. Silloin veteen liukenee koko ajan yhtä paljon happea kuin siitä poistuu. Syntynyt tasapainotila on spontaani, mutta kylläisen hapen määrä vedessä riippuu edelleen vielä veden lämpötilasta, ilmankosteudesta ja ilmanpaineesta. Yleissääntö on, että lämpöiseen veteen liukenee "vähemmän" happea kuin kylmään veteen, ja että veden keittäminen poistaa tehokkaasti happea vedestä.


title: Happipitoisuus (limnologia)

text:
Kylläisyysaste lasketaan niin, että samalla kun mitataan veden happipitoisuutta formula_4, otetaan siitä myös sen lämpötila. Kyseiselle lämpötilalle etsitään taulukosta kylläinen pitoisuus formula_5. Kylläisyysaste lasketaan nyt
Normaaleja kylläisyysarvoja ovat 14,25 mg/l (1 °C vesi), 11,15 mg/l (10 °C) ja 9,0 mg/l (20 °C). Esimerkiksi talvella, jolloin järven veden lämpötila on noin 0,5–1,0 °C, liukenee veteen 12–13 mg/l happea ja veden kylläisyysasteeksi tulee 80–90 %. Kesällä veden lämpötilan ollessa 18–20 °C, liukenee happea 8 mg/l ja kylläisyysaste on silloin sama kuin talvella.


title: Happipitoisuus (limnologia)

text: Happi voi esiintyä vesistössä luonnollisella tavalla myös ylikylläisenä. Kasvilevät yhteyttävät kesällä voimakkaammin kuin muulloin ja tuottavat veteen happea. Kun tuotanto on vilkasta, kasvaa hapen määrä vedessä kylläiseen rajaan asti, vaikka muu elollinen toiminta samalla kuluttaa sitä. Yöllä järven veden happipitoisuus jää lähelle maksimiarvoaan, mutta aamupäivällä aurinko lämmittää veden pari kolme astetta lämpöisemmäksi. Silloin kylläisyysraja laskee lämpötilan takia, mutta happipitoisuus säilyy edelleen samana. Ylikylläisessä liuoksessa happi poistuu vedestä diffuusion avulla luonnollisella tavalla hitaasti. Mittauksissa saadaan silloin liian suuria arvoja ja kylläisyysaste ylittää 100 %.


title: Happipitoisuus (limnologia)

text: Veteen liukenee happea pääasiassa ilmasta. Liukenemisessa ilman happimolekyylit tunkeutuvat veden pinnan vesimolekyylien väliin ja liikkuvat niiden lämpöliikkeen kuljettamina kaikkialle veteen. Tämän vuoksi happea esiintyy enemmän pinnan läheisyydessä. Vedestä myös poistuu liuennutta happea veden pinnan kautta takaisin ilmaan. Jos vedessä kuluu (hengitys ja kemialliset reaktiot) paljon happea, korostuu ero hapen määrissä pinnan ja syvemmän veden välillä.


title: Happipitoisuus (limnologia)

text: Mikäli happea liukenee puhtaaseen tai tislattuun veteen, leviää happi lopulta kaikkialle veteen ja syntyy kylläinen tilanne. Silloin veteen liukenee happea yhtä paljon kuin sieltä poistuu. Vesilasissa tämä näkyy ilmakuplina, joita tarttuu lasin sisäpintaan. Ne syntyvät siitä liuenneesta hapesta, joka pyrkii haihtumaan takaisin ilmaan. Tällaisessa vedessä hapen kylläisyysaste on 100 %.


title: Happipitoisuus (limnologia)

text: Vedessä elävät kasvit ja kasviplankton yhteyttävät auringonvalossa tuottaen happea. Tämä happi liukenee välittömästi veteen. Osa veteen liuenneesta hapesta onkin peräisin kasviplanktonista. Koska veteen liuennut happi karkaa myös ilmakehään, voidaan helposti ymmärtää ilmakehän hapen alkuperä. Happi on maapallolla peräisin lähes kokonaan sekä planktonista että vesi- ja maakasvien yhteyttämisestä.


title: Happipitoisuus (limnologia)

text: Varsin suuri osa hapesta kuluu eliöiden hajoitustoiminnassa, jossa ravinnoksi syöty eliöt muutetaan energiaksi hapen avulla. Tätä palamiseksi kutsuttua energiansaantia ylläpidetään sillä hapella, joka voidaan ottaa veteen liuenneesta hapesta eli hengittämällä. Pienet eliöt, kuten bakteerit, eläinplankton ja hyönteiset hengittävät solukalvon tai ihon läpi. Suuremmat eliöt, kuten kalat ja sammakot hengittävät kiduksien tai ihon läpi. Suoraan ilmasta hengittävät eliöt eivät käytä veden liuennutta happea.


title: Happipitoisuus (limnologia)

text: Monet alkuaineet tai yhdisteet reagoivat spontaanisti hapen kanssa jouduttuaan kosketukseen sen kanssa. Tätä palamiseksi kutsuttua reaktiota tapahtuu myös hapen ollessa liukoisessa tilassa. Monissa suomalaisissa suojärvissä humus on merkittävä hapen kuluttaja.


title: Happipitoisuus (limnologia)

text: Talvella veden pinnalle levittäytyvä jää estää hapen liukenemisen veteen. Silloin on lammessa veteen liuennut happi riitettävä eliöille talven yli, kunnes jääkansi alkaa hajota ja veteen pääsee liukenemaan lisää happea. Järvien happitilanne on usein parempi, sillä niihin voi laskea jäästä vapaita ojia tai jokia. Mitä syvempi järvi on, sen parempi on sen happitilanne.


title: Happipitoisuus (limnologia)

text: Jos muutamien metrien syvyisissä järvissä esiintyy lämpötilakerrostumista. Talvella on järven pohjassa lämpöasteita, kun taas aivan jään alla saattaa olla 0 °C lämmintä. Kesällä lämpötilakerrostuminen syntyy pohjan 4 °C ja pinnan 20 °C väliin. Eri lämpötilassa olevat vesikerrokset eivät sekoitu, jos tuulet eivät puhalla riittävän voimakkaasti tai jos järvellä on pitkään jääkansi yllään. Kerrokset sekoittuvat täyskierrossa keväisin ja syksyisin. Silloin järven alusvesi saa happitäydennystä päällysvedestä. Jos kerrostumavaihe kestää liian pitkään, aiheutuu järven alusveteen happikatoa tai se tulee kokonaan hapettomaksi.


title: Happipitoisuus (limnologia)

text: Liian matala happipitoisuus vaikuttaa kaloihin haitallisesti. Niiden hapentarve riippu paitsi lajista niin myös veden lämpötilasta, kalan aktiivisuudesta, koosta ja aineenvaihdunnasta. Pienet kalat kuluttavat paljon happea kokoonsa nähden verrattuna suuriin kaloihin. Jos veden happipitoisuus alittaa 5 mg/l, alkaa useimmilla kaloilla esiintyä hapenpuutteesta johtuvia oireita. Akuutti hapenpuute aiheuttaa vaaleavärisyyttä, tiheää hengitysväliä ja pinnalla ilmanhaukkaamista. Happikatoon kuolleilla kaloilla ovat kidukset vaaleita, suu ja kiduskannet auki. Krooninen hapenpuute syntyy jo pitkäaikaisemmalla hapenpuutteella, joka alkaa jo 6-7 mg/l. Silloin kalojen kasvu heikkenee ja tautialttius kasvaa. Liian suuri happipitoisuus on yhtälailla vaarallista. Kala vähentää silloin hengittämistä kiduksiensa kautta. Vedessä oleva ylikylläiset happi ja typpi pyrkivät vapautumaan kuplina. Kun kuplia muodostuu kalojen elimistössä, syntyy kaasukuplatauti, jolla on samantapaisia oireita kuin sukeltajantaudissa ihmisellä. Kaasukuplatauti syntyy yleensä vain typpikaasusta, mutta on mahdollinen myös lämpöisessä vedessä hapella, jos typen osapaine on 111 % samaan aikaan, kun hapen osapaine on 105 % sen normaalista osapaineesta.


title: Happipitoisuus (limnologia)

text: Kun järven pohjaan syntyy happikato, häiriintyvät jotkin kemialliset prosessit sedimenttien läheisyydessä. Normaalisti veteen liuenneet fosforiyhdisteet sakkautuvat järven pohjalle ja peittyvät muihin sedimentteihin. Kun veteen syntyy vähähappinen tila, alkavat fosforiyhdisteet liueta takaisin veteen nostaen alusveden fosforipitoisuuksia. Samalla heikkenevät myös typen poistoprosessit. Tätä kutsutaan järven sisäiseksi kuormitukseksi. Happikadon voimistuessa tekevät edellä kuvatut prosessit samoin. Täydellinen hapenpuute aiheuttaa edellistä vakavampia häiriötiloja. Sedimenttien sisällä hajoitustoiminta alkaa käyttämään sulfaattia hapettimena, jolloin muodostuu myrkyllistä rikkivetyä. Tämä tappaa pohjaeläimet ja karkoittaa paikalta kalat.


title: Happipitoisuus (limnologia)

text: Järven vähähappisuutta voidaan korjata pumppaamalla jään alle ilmaa, jolloin ilmakuplista liukenee veteen happea. Ilmakuplat saavat samalla veden liikkeelle nostaen vähähappista vettä kohti pintaa.


title: Globaalietiikka

text: Globaalietiikka eli maailmanetiikka on yhteisten arvojen etsimistä eri kulttuureista tulevien ihmisten välille. Globaalietiikkaan kuuluu myös käsitys, että on olemassa kaikkia ihmisiä koskevia perusarvoja. Globaalietiikan on nähty tulevan yhä merkittävämmäksi maailman globalisoituessa, jolloin myös yhteiseksi tulleiden ongelmien ratkaisemiseen tarvitaan yhteisiä arvoja. Globaalietiikka liittyy tiiviisti myös uskontodialogiin.


title: Koston hetki

text: Koston hetki () on vuonna 1990 ensi-iltansa saanut Phil Joanoun ohjaama brittiläis-yhdysvaltalainen neo-noir-tyylinen rikoselokuva, jonka pääosissa ovat Sean Penn, Ed Harris ja Gary Oldman. Elokuvan sivurooleissa ovat muun muassa Robin Wright, John Turturro ja John C. Reilly. New Yorkin Hell’s Kitchenissä toiminut amerikanirlantilainen Westies-katujengi oli inspiraationa elokuvalle. "Koston hetki" on noussut ajan myötä kulttiklassikoksi.


title: Koston hetki

text: "Koston hetken" käsikirjoitti näytelmäkirjailija Dennis McIntyre, ja sen tuottajina olivat Ned Dowd, Randy Ostrow ja Ron Rotholz. Ennio Morricone sävelsi elokuvan musiikin. MCA, Inc. julkaisi elokuvan ääniraidan CD:lle 1. lokakuuta 1990. CD sisältää 18 raitaa, ja se on lähes 54 minuutin mittainen. Kaikki CD:n raidat on säveltänyt, orkestroinut ja toteuttanut Ennio Morricone. "Koston hetken" tarina on filmatisoitu myöhemmin kahdesti vuosina 1994 ja 2003. Vuoden 1994 version, taiwanilais-hongkongilaisen "Tao sè zhuī qǐ shān" (tai "Zhōngjí liè shā", 終極獵殺; engl. "Hunting List"), on ohjannut Chu Yen-ping. Vuoden 2003 filmatisointi on intialainen, Vikram Bhattin ohjaama "Footpath" (फुटपाथ).


title: Koston hetki

text:
Terry Noonan (Sean Penn) palaa pieleen menneen huumekaupan jälkeen synnyinseuduilleen New Yorkin Hell’s Kitchenin irlantilaisalueelle, missä hän törmää vanhaan ystäväänsä Jackie Flanneryyn (Gary Oldman), jonka kautta hän pääsee tämän Frankie-veljen (Ed Harris) johtaman rikollisorganisaation sisäpiiriin. Rikollispiireissä on koittanut muutoksen ajat, kun suuri yhdistyminen paikallisten italialaismafiosojen kanssa on lähellä. Todellisuudessa Terry on oikeasti New Yorkista lähtenyt ja sinne takaisin palannut poliisi, jonka tehtävänä on soluttautua, paljastaa Flanneryn organisaatio ja saada organisaatioon kuuluvat rikolliset kaltereiden taakse. Kuitenkaan vanhojen ystävien kiinniottaminen ei suju odotetulla tavalla; kun Frankie tappaa yhden omista miehistään, väkivalta repii perheen hajalle. Asioita sotkee myös Terryn jättämä tyttöystävä, Kate (Robin Wright), joka on Jackien ja Frankien sisar. Terry joutuu kahden tulen väliin, ja lopulta hänen on pakko paljastaa paluunsa todelliset syyt.
Bill Pullman oli "Koston hetken" tuotannon alussa kiinnitettynä Frankie Flanneryn rooliin, mutta hänet korvasi Ed Harris. Elokuvan kuvaukset alkoivat 15. kesäkuuta 1989, ja se kuvattiin kokonaan New Yorkin Manhattanilla. Elokuvan kuvaukset saatiin päätökseen 22. syyskuuta 1989. Cinehaus, Inc., Orion Pictures ja Rank Organisation olivat elokuvan tuotantoyhtiöinä.


title: Koston hetki

text: Gary Oldman ja Uma Thurman alkoivat tapailla toisiaan elokuvan kuvauksien aikana heinäkuussa 1989. He tapasivat elokuvan kuvauspaikalla, kun Joanou esitteli naisystävänsä ja Oldmanin toisilleen. Oldman ja Thurman avioituivat pian elokuvan ensi-illan jälkeen. Myös Sean Penn ja Robin Wright alkoivat tapailla toisiaan elokuvan kuvauksien aikana.


title: Koston hetki

text: "Koston hetki" sai ensi-iltansa Yhdysvalloissa 14. syyskuuta 1990, ja sen Ison-Britannian ensi-ilta oli 14. kesäkuuta 1991. Tuotantoyhtiönäkin toiminut Orion Pictures vastasi elokuvan teatterilevityksestä Yhdysvalloissa, ja Rank Film Distributors toimi elokuvan teatterilevittäjänä Isossa-Britanniassa. "Koston hetki" tuotti avausviikonloppunaan Yhdysvalloissa 14 elokuvateatterissa 179 927 dollaria. Elokuvaa esitettiin Yhdysvalloissa laajimmillaan 335 elokuvateatterissa, ja se tuotti yhteensä 1 911 542 dollarin lipputulot Yhdysvaltain 24-päiväisen teatterikierroksen aikana. Roger Ebert uskoi Martin Scorsesen ohjaaman samankaltaisen "Mafiaveljet"-elokuvan olleen suurimpana syynä "Koston hetken" rajoitettuun teatterilevitykseen ja heikkoon yleisömenestykseen. "Mafiaveljet" ja "Koston hetki" saivat ensi-iltansa samalla viikolla, ja "Koston hetkestä" tuli se, joka jäi toisen varjoon.


title: Koston hetki

text: Suomessa "Koston hetki" sai teatteriensi-iltansa 25. lokakuuta 1991. Elokuva oli Suomessa 150. katsotuin elokuva 1 216 hengen katsojamäärällään vuonna 1991. Suomessa elokuvan teatteri- ja videolevittäjänä oli Finnkino Oy. Suomessa elokuva julkaistiin VHS:lle vuonna 1991 ja DVD:lle vuonna 2003. Yhdysvalloissa elokuva julkaistiin VHS:lle vuonna 1991, DVD:lle 2002 ja blu-raylle 2015.


title: Koston hetki

text: "Koston hetki" on saanut elokuvakriitikoilta erittäin myönteisen vastaanoton. Rotten Tomatoes -sivuston mukaan 84% kriitikoista oli antanut elokuvalle positiivisen arvosanan 6,9/10 keskiarvolla. Keräys perustuu 25 arviointiin. 9 804 käyttäjästä 83% on antanut elokuvalle positiivisen arvosanan 3,7/5 keskiarvolla. Internet Movie Databasen 16 409 käyttäjää on antanut elokuvalle keskiarvon 7,3/10. Elokuvakriitikot ovat kehuneet erityisesti Sean Pennin, Ed Harrisin ja Gary Oldmanin roolisuorituksia.


title: No Holier Temple

text: No Holier Temple on psykedeelisen folkyhtye Hexvesselin toinen studioalbumi. Se julkaistiin 20. syyskuuta 2012 levymerkillä Svart Records. Albumi debytoi Suomen virallisen listan sijalla 31, ja se nousi seuraavalla listaviikollaan sijalle 20.


title: No Holier Temple

text:
Albumi sai erinomaisen vastaanoton. Imperiumin Antti Klemi ylisti albumia. Hän sanoi ettei albumi sisällä yhtään täytekappaletta, sen äänimaailman olevan tasapainossa ja folkin ja psykedelian vuorottelevan jouhevasti, ja nosti albumin ”vuoden viisi” -listallensa ”kiusallisen helposti”. Soundin Ville Pirinen kehui albumia oikeaksi folkiksi, jonka laulukoukut ja svengi pitävät otteessaan. Rumban Lasse Auranne antoi albumille täydet viisi tähteä. Myös hän sanoi albumin olevan täytekappaleton, tiivis kokonaisuus, eikä keksinyt syytä, miksei antaisi sille täysiä pisteitä. Hän myös kommentoi albumia seuraavasti:
Kaikki kappaleet säveltänyt Mat McNerney ja sovittanut Hexvessel.


title: Große Wildnis

text: Große Wildnis oli historiallinen erämaa-alue silloisten Itä-Preussin, Puolan ja Liettuan alueella. Aluetta asuttivat aikanaan hajanaisesti muinaispreussilaiset, mutta jatkuva sodankäynti alueella jätti Große Wildnisin käytännössä asumattomaksi 1200-luvun aikana ja metsät valtasivat sen hylätyt kylät. Yhteensä alueella oli kokoa 50 000–60 000 km². Sodankäynti piti alueen asumattomana 1500-luvulle saakka, jonka jälkeen ihmiset valtasivat sen takaisin luonnolta seuraavien vuosisatojen aikana.


title: Große Wildnis

text: Itä-Preussin historiallisen väestön muodostivat balttilaiset muinaispreussilaiset, jotka asuttivat tiheimmin alueen rannikkoa. Sisämaassakin oli hajanaista asutusta. Sisämaat menettivät kuitenkin suuren osan asukkaistaan 1200-luvun aikana liettualaisten ja puolalaisten sotaretkein takia. Etenkin kristinuskon omaksuneet puolalaiset yrittivät alistaa pakanuutta harjoittaneet muinaispreussilaiset ja kun tässä ei onnistuttu, pyydettiin apuun saksalainen ritarikunta, jotka saapuivat alueelle vuonna 1230 ja valtasivat sen preussilaisilta 50 vuotta kestäneen sodankäynnin jälkeen. Saksalainen ritarikunta päätyi pian sotimaan puolalaisia ja liettualaisia vastaan ja säännöllinen sodankäynti alueella loppui vasta vuonna 1525 rauhan jälkeen. Sodat jättivät alueen lähes kokonaan asumattomaksi aina 1500-luvulle saakka joitakin vartioasemia lukuun ottamatta. Metsät valtasivat tyhjiksi jääneet kylät ja viljelmät. 1200-luvun loppuun mennessä lähes 100 % alueesta oli suota tai metsää. Sotien rauhoituttua 1500-luvun aikana ja etenkin 1600- ja 1700-lukujen aikana ihmiset asuttivat alueen jälleen ja erämaametsät hävisivät.


title: Große Wildnis

text: Yhtenä Euroopan viimeisistä erämaa-alueista Große Wildnissä tavattiin useita eläimiä ja kasveja, jotka hävisivät tai harventuivat muualta Euroopasta. Tavallisempiin ja myös muualla Euroopassa tavattuihin eläimiin lukeutuivat esimerkiksi metsäkauris, saksanhirvi, hirvi, villisika, susi, karhu, ilves ja ahma. Alue oli yksi viimeisistä visentin, villihevosen eurooppalaisen alalaji tarpaanin ja alkuhärän esiintymisalueista. Viimeiset maininnat alkuhäristä alueella ovat vuosilta 1518 ja 1520 ja ne katosivat todennäköisesti pian tämän jälkeen. Villihevonen katosi alueelta 1600-luvun aikana ja Große Wildnisin todennäköisesti viimeinen visentti ammuttiin vuonna 1755.


title: Tribal fusion bellydance

text: Tribal fusion bellydancen pohjalla on (tunnetaan myös nimillä ATS ja "Tribal"), johon yhdistetään lisäksi vatsatanssia, -tanssia, flamencoa, mustalaistansseja, katutansseja, intialaista kathak-tanssia, afrikkalaisia tansseja ja monia muita niin moderneja kuin klassisia tanssityylejä. Esimerkiksi tribal fusionin ja vatsatanssin erot löytyvät niin tekniikasta, asuista kuin lajien historiasta.


title: Tribal fusion bellydance

text: Tanssilajia kuvataan usein maagisen naiselliseksi. Laji sisältää eri kehonosien liikkeiden täsmällistä erittelyä sekä niin teräviä kuin pehmeitä liikkeitä. Esityksissä voidaan käyttää huntuja, viuhkoja, sormisymbaaleja, kynttiläkruunuja, keppejä tai miekkoja.


title: Tribal fusion bellydance

text: Tribal fusion bellydanceen voi jatkuvasti yhdistää uusia tanssilajeja. Kahdella tribal fusion bellydance -tanssijalla ei välttämättä ole paljonkaan yhteistä, mikä voi kuulostaa sekavalta, mutta tämä vapaus on myös osa lajin kiehtovuutta.


title: Tribal fusion bellydance

text: Lajilla on monia omia supertähtiään, joista kuuluisin lienee yhdysvaltalainen (s. 1972).


title: Tribal fusion bellydance

text: Suomessa lajia voi harrastaa ainakin Helsingissä, Turussa ja Tampereella. Esiintyjät ja tanssinopettajat järjestävät myös Suomessa alan tapahtumia, kuten kerran tai pari vuodessa kansainvälistä Tribal Salon -tanssifestivaalia Helsingissä. Tribal fusion bellydance -tapahtumia järjestetään paljon ainakin Yhdysvalloissa, Kanadassa ja Euroopassa.


title: Tribal fusion bellydance

text: Lajin alkusysäyksenä pidetään sitä kun Pohjois-Afrikasta ja Lähi-idästä Kaliforniaan saapuneet maahanmuuttajat kokoontuivat yhdessä soittamaan ja tanssimaan. Heidän kulttuuriperintönsä sekoittui kalifornialaisen Hollywood-fantasian kanssa, mistä syntyi American Cabaret -tanssityyli 1910-luvulla.


title: Tribal fusion bellydance

text: Tribal fusion bellydancen taas aloitti Jamila Salimpour 1960-luvulla San Franciscossa. Jamila Salimpour syntyi New Yorkissa vuonna 1926 sisilialaiseen perheeseen. Hänen uransa alkoi sirkuksen akrobaattitanssijana 16-vuotiaana. Myöhemmin 1950-luvun alussa San Franciscossa hän tanssi perustamallaan kuuluisalla Bagdad Cabaret -klubilla, joka oli ensimmäinen naisen omistama itämainen klubi Kaliforniassa. 1960-luvulla hän perusti tribal fusion bellydance -tanssiryhmän Bal Anat (suom. Äiti Jumalattaren tanssi), ja laji oli syntynyt.


title: Tribal fusion bellydance

text: Vuonna 2016 90-vuotta täyttävä Salimpour opettaa yhä perustamassaan Salimpour School -tanssistudiolla Berkeleyssä, Kaliforniassa. Myös hänen tyttärensä Suhaila Salimpour on maailmanlaajuisesti tunnettu tanssija, ja hän asuu Albanyssa, New Yorkin osavaltiossa.


title: Tribal fusion bellydance

text: Tribal fusion bellydance on muuttunut vuosien aikana. Esimerkiksi lajin alkuaikoina solisti tanssi melkein aina paikoillaan. Myöhemmin tanssijat alkoivat käyttää erilaisia tapoja liikkua.


title: Tribal fusion bellydance

text: Tanssilajin musiikki on kehittynyt yhtä aikaa elektronisen musiikin ja maailmanmusiikin kanssa.


title: Tribal fusion bellydance

text: Tanssijoiden asut ovat yksityiskohtaisia, ja niissä on yleensä runsaasti antiikkisen näköisiä tribal-koruja eri kulttuureista ja näyttäviä hiuskoristeita. Tyypillisiä koristeita asussa ovat tupsut, sulat, kulkuset, paljetit, tekokukat ja lyhytvartiset hansikkaat.


title: Tribal fusion bellydance

text: Esiintyjän asu paljastaa yleensä vatsan. Asuun kuuluu tavallisesti rintaliivimäinen yläosa, pitkä ja leveä hame tai tanssihousut sivuhalkiolla, lantiohuivi sekä koristeellinen vyönauha. Tanssijoilla on esityksissä paljaat jalat, mutta tanssitunneilla voi käyttää tanssitossuja.


title: Tribal fusion bellydance

text: Esiintyjillä on usein vahva ehostus, johon kuuluvat voimakkaat silmänrajaukset, tummanpunaiset huulet, glitteriä ja koru-bindi otsalla.


title: Tribal fusion bellydance

text: 1. Tribal fusion bellydancen esittely Himo Club -tanssistudion sivuilla ks. http://www.himoclub.fi/tribal-fusion-bellydance


title: Tribal fusion bellydance

text: 2. Tribal fusion bellydancen esittely TribalTanssiKeskuksen sivuilla ks. http://www.tribaltanssikeskus.fi/fi/tanssilajit


title: Tribal fusion bellydance

text: 3. Ivary Vimmin opinnäytetyö "Korusarja Fuusio Tribal -tanssijalle" Saimaan ammattikorkeakouluun vuonna 2010 ks. https://publications.theseus.fi/bitstream/handle/10024/15279/Vimm_Ivary.pdf?sequence=1


title: Tribal fusion bellydance

text: 4. Suomalaisen tanssijan ja tanssinopettajan Laura Lunan FB-sivut ks. https://www.facebook.com/LauraLunaTribalFusionBellydance/


title: Tribal fusion bellydance

text: 5. Rachel Bricen kotisivut ks. http://www.rachelbrice.com/


title: Tribal fusion bellydance

text: 6. Itämaisen tanssin sanastoa suomeksi ks. http://www.itamainentanssi.fi/sanasto/index.php


title: Tribal fusion bellydance

text: 7. https://www.youtube.com/watch?v=ydMv17AsMJo


title: Tribal fusion bellydance

text: 8. https://www.youtube.com/watch?v=e-j4lg4BgFQ


title: Tribal fusion bellydance

text: 9. https://www.youtube.com/watch?v=HqVtLfOC9qc


title: Dawnbearer

text: Dawnbearer on suomalais-brittiläisen psykedeelisen folkyhtye Hexvesselin esikoisalbumi, joka julkaistiin 5. helmikuuta 2011 levymerkillä Svart Records.


title: Dawnbearer

text: Imperiumin Antti Korpinen antoi albumille yhdeksän tähteä viidestä. Hän kehui instrumenttien harmoniaa, ja sanoi yhtyeen musiikkia kokeelliseksi ja ritualistiseksi, jolla on hyvä tunnelma. Desibelin Jani Ekblom antoi albumille neljä tähteä viidestä, ja kehui Korpisen tavoin erityisesti albumin alkupuoliskoa.


title: Kuukka

text: Kuukka on suomalainen sukunimi, joka on muun muassa seuraavilla henkilöillä:


title: Seremonia (albumi)

text: Seremonia on saman nimisen yhtyeen eponyymi esikoisalbumi, joka julkaistiin 14. syyskuuta 2012 levymerkillä Svart Records.


title: Seremonia (albumi)

text: Albumi sai ristiriitaisen vastaanoton. Soundin Eero Kettunen antoi albumille kolme tähteä viidestä. Musiikillinen ”jam” ja syntetisaattorisoundit saivat kehuja, kun taas kitarariffit ja laulajan poissaolevaa tulkintaa kritisoitiin. Sen sijaan Kaaoszinen Riku Mäkinen antoi albumille täydet kymmenen pistettä. Hän sanoi sen äänimaailman jäljittelevän onnistuneesti 70-luvun soundeja ja tunnelman olevan erinomainen. Ainoaa lievää kritiikkiä sai Noora Federleyn hennon tasapaksu ääni. Imperiumin Frostheim antoi albumille murska-arvion. Hän lyttäsi kappaleet parhaimmillaankin keskinkertaisiksi sekä laulajan äänen luotaantyöntäväksi, ja sanoi kuuntelukokemuksen olleen kokonaisuudessaan epämiellyttävä. Myös Infernon arvio kritisoi laulajaa sekä albumin herättävän lähes ainoastaan negatiivisia tunteita.


title: Ford Cougar

text: Ford Cougar on Fordin vuosina 1998–2002 valmistama coupé-korinen henkilöauto, joka perustuu tekniikaltaan Ford Mondeoon. Se korvasi markkinoille tullessaan Ford Proben, ja alun perin myös Cougarista oli tarkoitus tulla Probe-niminen. Yhdysvalloissa mallia myytiin Mercuryn merkillä.


title: Ford Cougar

text: Cougariin oli valittavana 2,0-litrainen (130 hv) nelisylinterinen tai 2,5-litrainen (170 hv) V6-bensiinimoottori. V6-moottorin yhteyteen oli saatavana neliportainen automaattivaihteisto.


title: Botany Bay

text: Botany Bay on Tasmaninmeren lahti Sydneyn etelälaidalla Australian itärannikolla. Lahti on halkaisijaltaan noin kahdeksan kilometriä ja sen suun leveys on noin puolitoista kilometriä. Botany Bayhin laskevat Georges- ja Cooksjoet. Lahden pohjoisrannalla on Sydneyn lentoasema ja Botany Bayn kaupunki. Lahden merestä erottavilla niemillä sijaitsee Kamay Botany Bayn kansallispuisto.


title: Botany Bay

text: James Cook nousi maihin Botany Bayssä vuonna 1770, mutta vastoin alkuperäisiä aikeita Britannian ensimmäistä Australian-siirtokuntaa ei vuonna 1788 perustettu Botany Bayn rannalle vaan hiukan pohjoisemmas paikkaan, josta kehittyi Sydneyn kaupunki.


title: Botany Bay

text: Botany Bayn alueen varhaisia asukkaita olivat muun Australian tapaan aboriginaalit, jotka saapuivat alueelle yli 9 000 vuotta sitten. Heitä arvioidaan eläneen lahden ympäristössä 1 000–1 200. He käyttivät alueesta nimeä "Gwea".


title: Botany Bay

text: 29. huhtikuuta 1770 James Cook rantautui Botany Bayssä ensimmäisenä eurooppalaisena Australian itärannikolla. Lahti sai nykyisen nimensä Cookin mukana olleen kasvitieteilijän Joseph Banksin ehdotuksesta, sillä rannikon kasvillisuus oli runsasta ja monimuotoista ( ’kasvitiede’). Viivyttyään lahdella kahdeksan päivää Cook jatkoi tutkimusmatkaansa rannikkoa pitkin pohjoiseen.


title: Botany Bay

text: Yhdysvaltojen itsenäistyttyä ja voitettua vapaussotansa Britannia ei voinut enää entiseen tapaan lähettää rikoksista tuomittuja pakkotyöhön Pohjois-Amerikan siirtokuntiin. Ratkaisuksi päätettiin Cookin löytämä Botany Bay, jota pidettiin eristyneen sijaintinsa vuoksi soveliaana paikkana rangaistussiirtolalle – siellä pärjääminen vaatisi kovaa työtä eivätkä vangit voisi paeta minnekään.


title: Botany Bay

text: Arthur Phillipin johtama Ensimmäinen laivue saapui Botany Bayhin 18.–20. tammikuuta 1788. Phillip totesi kuitenkin, ettei lahti ympäristöineen täyttänyt perusteilla olevan rangaistussiirtolan edellytyksiä: raikasta, virtaavaa vettä ei löytynyt eikä lahti ollut riittävän suojaisa satamaksi. Cook oli sattunut käymään alueella erityisen vehreänä ja sateisena ajankohtana. Niinpä ensimmäinen brittiläinen siirtokunta Australiassa päädyttiin perustamaan hiukan pohjoisemmas Sydney Coven rannalle.


title: Nazi Death Camp (EP)

text: Nazi Death Camp on saman nimisen yhtyeen EP-levy, joka julkaistiin tammikuussa 2009 levymerkillä Red Lounge Records. Albumista julkaistiin 530:n kappaleen painos, joista 100 vaihtoehtoisella kansikuvalla ja 30 käsin numeroitua kappaletta.


title: Satan Sez ”Kill !”

text: Satan Sez ”Kill !” on punkyhtye Nazi Death Campin EP-levy, joka julkaistiin tammikuussa 2009 levymerkillä Red Lounge Records. Siitä julkaistiin 530:n kappaleen painos, joista 100 vaihtoehtoisella kansikuvalla ja 30 käsin numeroituna.


title: Antti Liinpää

text: Antti Liinpää on suomalainen toimittaja, tuottaja, autoasiantuntija ja autovälittäjä. Hän on toimittanut, tuottanut ja kuvannut kotimaisia autoohjelmia kuten Nelosella vuosina 2006–2014 Start! ja TV5:llä ja Kutosella 2014–2016 nähtyä Kaara -ohjelmaa.


title: Guliston

text: Guliston on Sirdaryon alueen pääkaupunki Uzbekistanin itäosassa. Vuoden 1989 laskennassa siellä oli 54 360 asukasta, arvio vuodelle 2005 oli 55 600.


title: Guliston

text: Guliston sijaitsee aron laitamilla 120 km Taškentista kaakkoon. Keinokastelun mahdollistama puuvillanviljely lisäsi alueen taloudellista merkitystä.


title: Termez

text: Termez on Surxondaryon alueen pääkaupunki Uzbekistanin eteläisimmässä osassa. Vuoden 1989 laskennassa siellä oli 82 951 asukasta, arvio vuodelle 2014 oli 136 200.


title: Termez

text: Termez on jokisatama Amudarjan varrella. Muinainen Termezin kaupunki sijaitsi nykyisestä paikasta hiukan pohjoiseen, ja tuhottiin 1600-luvulla. Nykyinen kaupunki sai alkunsa venäläisestä linnoituksesta 1897.


title: Ferrari Driver Academy

text: Ferrari Driver Academy on Formula 1 -talli Ferrarin nuorien kilpa-autoilijoiden kehitysohjelma, jolla pyritään löytämään ja kasvattamaan uusia lahjakkuuksia. Se perustettiin vuonna 2009. Ensimmäinen ohjelman kautta F1-sarjaan noussut kuljettaja oli Sergio Pérez, joka sai paikan Sauberilta kaudella 2011. Nuorten kuljettajien akatemian johtana on toiminut Luca Baldisserri vuodet 2010–2015 ja Massimo Rivola vuodesta 2016 lähtien.


title: Urganch

text: Urganch eli Urgench on Xorazmin alueen pääkaupunki Uzbekistanin länsiosassa. Vuoden 1989 laskennassa siellä oli 126 380 asukasta, arvio vuodelle 2014 oli 137 300.


title: Urganch

text: Urganch sijaitsee Shavatin kanavan ja Amudarjan varrella.


title: Renault Sport Academy

text: Renault Sport Academy (tunnettiin aiemmin nimillä RF1 Driver Programme ja Renault Driver Development) on Renaultin nuorien kilpa-autoilijoiden kehitysohjelma, jolla pyritään löytämään ja kasvattamaan uusia lahjakkuuksia. Se perustettiin vuonna 2002. Ensimmäinen ohjelman kautta F1-sarjaan noussut kuljettaja oli Tiago Monteiro, joka sai paikan Jordanilta kaudella 2005.


title: Renault Sport Academy

text: Vuonna 2011 ohjelman nimi tunnettiin nimellä LRGP Academy, vuonna 2012 Lotus F1 Team iRace Professional Programme ja vuodet 2013–2015 Lotus F1 Junior Team.


title: Kiminginjärvi

text: Kiminginjärvi (SYKE:n järvinumero 14.642.1.001) on Karstulassa sijaitseva pieni järvi Saarijärven reitin varrella Keski-Suomessa. Se saa vetensä pohjoisesta Oikarinjoen kautta Kyyjärvestä. Laskujoki on Kiminginjoki. Järven ympärillä on Kimingin kylän peltoja ja sen eteläpuolella on entinen Kimingin ruukki.


title: Tuvalu kesäolympialaisissa 2016

text: Tuvalu osallistui Rio de Janeiron olympialaisiin vuonna 2016 joukkueella, johon kuului vain yksi yleisurheilija. Kyseessä oli myös kisojen pienin, ja ainoa yhden urheilijan joukkue. Tämä oli maan vasta kolmas esiintyminen olympialaisissa eikä se saavuttanut mitaleita. Lipunkantajana avajaisissa toimi maan ainoa edustaja Etimoni Timuani.


title: Tuvalu kesäolympialaisissa 2016

text: Tuvalun ainoa edustaja kisoissa, eli Etimoni Timuani, osallistui miesten 100 metrin juoksuun IAAF:n antaman "kansainvälisen paikan" avulla. Hän kuitenkin jäi jo karsintaeriin.


title: Kalmarinselkä

text: Kalmarinselkä (myös "Kalmarinjärvi", SYKE:n järvinumero 14.623.1.006) on Saarijärvellä sijaitseva pienehkö järvi Länsi-Kalmarin kylässä. Kalmarinselkä kuuluu Kymijoen päävesistöön ja sen Saarijärven reittiin. Se saa vetensä Tuhmajoesta ja ne laskevat Kalmukosken kautta Vartejärveen.


title: Kalmarinselkä

text: Saarijärven reitin kulttuurimaisema on valtakunnallisesti arvokas maisema-alue. Länsi-Kalmari on Saarijärven reitin maisemaa tyypillisimmillään. Asutus on sijoittunut perinteisesti vesistöjen varsille peltojen yläosiin tai metsän ja viljelymaan rajalle. Maatilat sijaitsevat lähellä rantoja tai niemissä peltojen ympäröiminä. Pihapiirien ja peltojen takana kohoavat yhtenäiset havumetsät. Rantaviljelmien laidoilla on jyhkeitä petäjiä ja rantakoivuja. Laitumet ja pellot ulottuvat rantaviivaan saakka. Reittiä on aiemmin käytetty tukinuittoon ja koskien kohdalla on ollut vesimyllyjä. Kalmarinselän Kuolusaari on 1790-luvun hautasaari.


title: Online Solutions

text: Online Solutions Oy on vuodesta 1995 toiminut suomalainen sähköisen liiketoiminnan, hosting-palveluiden ja tietoturvan asiantuntijayritys. Online Solutions Oy:n päätuotteita ovat taloushallinto- ja toiminnanohjausjärjestelmät, palomuuriohjelmistot, sähköpostin virus- ja roskapostijärjestelmät, ajanvarausjärjestelmät, tilauspalvelut ja verkkokaupat. Online Solutions Oy toimii Suomessa Jyväskylässä ja Vantaalla. Yrityksen ohjelmistot suunnitellaan ja toteutetaan Jyväskylässä ja yrityksen laitetilat sijaitsevat Jyväskylässä. Yrityksen myyntikonttori sijaitsee Vantaalla.


title: Online Solutions

text: Online Solutions Oy on perustettu vuonna 1995, jolloin kaupallinen Internet-liiketoiminta vapautui Suomessa. Online Solutions Oy toimi Keski-Suomen alueella merkittävänä Internet-operaattorina 1990-luvulla ja 2000-luvun alussa. Vuosituhannen alussa Online Solutions Oy myi yksityisasiakastoimintansa Saunalahdelle. Vuodesta 2000 lähtien Online Solutions Oy on tarjonnut palveluitaan pelkästään yrityksille ja keskittynyt sähköisen liiketoiminnan ratkaisuihin sekä tietoturva- ja hosting-palveluiden tarjoamiseen. 2000-luvun lopussa yrityksen liiketoiminnan painopiste siirtyi enemmissä määrin tietoturvallisten asiointipalveluiden, kuten verkkokauppojen, ajanvarausjärjestelmien ja toiminnanohjausjärjestelmin kehittämiseen. Online Solutions Oy:n tietoturva-asiantuntijat ovat vuosien aikana löytäneet ja raportoineet useista vakavista tietoturva-aukoista Javassa, Microsoftin Outlook-ohjelmistossa ja Internet Explorer-selaimessa.


title: Online Solutions

text: Online Solutions Oy:n liikevaihto on ollut vahvassa kasvussa koko 2010-luvun ajan ja vuonna 2014 liikevaihto kasvoi vuodesta 2013 1.1 miljoonaa euroa eli 28.7 prosenttia ja nousi 4.9 miljoonaan euroon. Online Solutions Oy:n kasvua saattavat osaksi selittää yritysostot, joista viimeisin oli vuonna 2010 Turun seudulla toimivan Viestintäharju Oy:n Internet-liiketoiminnan osto.


title: Jousiammunta kesäparalympialaisissa 2016

text: Jousiammunnassa kilpailtiin Rio de Janeiron 2016 kesäparalympialaisissa 15. kertaa. Kilpailut käytiin 10.–17. syyskuuta. Eri sarjoja oli yhteensä yhdeksän. Kilpailumuotoja oli kolme, joissa kaikissa oli sarja miehille, naisille ja sekapareille. Kilpailumuotoja olivat taljajousi, vastakaari- eli tähtäisjousi sekä pyörätuoliluokka. Kilpailut käytiin Sambadrome Marquês de Sapucaíssa.


text: Avoimessa luokassa saa kilpailla sellaiset urheilijat, joilla on toimintakykyrajoituksia jaloissa ja keskivartalossa, mutta käsien toimintakyky on normaali. Pyörätuoliluokassa W1 kilpailevat sellaiset, joilla myös käsien toimintakyky on heikentynyt, kuten neliraajahalvaantuneet.


title: Seta (1922)

text: Seta () oli keisarillisen Japanin laivaston 1911 valmistunut Seta-luokan tykkivene.


title: Seta (1922)

text: Alus tilattiin Harima Shipbuilding Companyltä osana vuoden 1920 hankintoja. Sen köli laskettiin 29. huhtikuuta 1922 ja alus laskettiin vesille 30. kesäkuuta. Se valmistui 6. lokakuuta 1923.


title: Seta (1922)

text: Alus luokiteltiin 30. toukokuuta 1931 toisen luokan tykkiveneestä tykkiveneeksi. Se poistettiin alusluettelosta 30. syyskuuta 1945 ja alus luovutettiin 1945 Kiinalle.


title: Judo kesäparalympialaisissa 2016

text: Judossa kilpailtiin Rio de Janeiron 2016 kesäparalympialaisissa 8:tta kertaa. Kilpailut käytiin 8.–10. syyskuuta. Eri sarjoja oli yhteensä 13, joista seitsemän oli miehille ja kuusi naisille. Kilpailut käytiin Centro Olímpico de Treinamentossa.


title: Judo kesäparalympialaisissa 2016

text: Judossa kilpailee eriasteisesti näkövammaiset urheilijat. Judokoilla on joko luokan B1, B2 tai B3 näkövamma. Kaikki urheilijat kuitenkin kilpailevat samoissa sarjoissa, jotka on jaettu painoluokkiin. Luokassa B1 on sokeita, jotka eivät havaitse valoa eikä kädenliikkeitä. Luokassa B2 on vaikeasti heikkonäköisiä, joiden näkökenttä on alle 5 astetta. Luokassa B3 on heikkonäköisiä, joilla näkökenttä on alle 20 astetta.


title: Melliittihappo

text: Melliittihappo eli bentseeniheksakarboksyylihappo (CHO) on aromaattisiin polykarboksyylihappoihin kuuluva orgaaninen yhdiste. Luonnossa sitä esiintyy muun muassa ruskohiilessä ja alumiinisuolana melliittimineraalissa.


title: Melliittihappo

text: Huoneenlämpötilassa melliittihappo on väritöntä kiteistä ainetta. Yhdiste liukenee hyvin veteen, erityisesti kuumaan veteen, ja myös etanoliin. Muiden karboksyylihappojen tavoin melliittihappo on heikko happo ja se on heksaproottinen eli sillä on kuusi mahdollisesti irtoavaa protonia. Näiden pK-arvot ovat pK 1,4, pK 2,2, pK 3,3, pK 4,8, pK 5,9 ja pK 7,0. Melliittihappo on kemiallisesti hyvin stabiilia eikä se reagoi esimerkiksi halogeenien tai voimakkaasti hapettavien happojen kuten typpi- tai rikkihapon vaikutuksesta. Reaktio tionyylikloridin kanssa muodostaa dianhydridiä ja asetyylikloridin reagoidessa melliittihapon kanssa muodostuu melliittihappotrianhydridiä. Kuumennettaessa yhdistettä voimakkaasti se hajoaa muodostaen pyromelliittihappoa.


title: Melliittihappo

text: Melliittihappoa voidaan valmistaa hapettamalla heksametyylibentseeniä tai grafiittia typpihapon, kaliumpermanganaatin tai ilman ja katalyyttien avulla. Sitä muodostuu myös hieman matalampina saantoina hapetettaessa ruskohiiltä. Sitä voidaan valmistaa myös eräistä muista yhdisteistä kuten tetraklooriftaalihaposta.


title: Melliittihappo

text: Melliittihapolla ei juuri ole kaupallisesti merkittäviä käyttökohteita. Sen suoloja on tutkittu käytettäväksi pinta-aktiivisina aineina pesuaineissa. Melliittihappoa voidaan käyttää apuaineena pinnoitettaessa muita metalleja alumiinilla, eräiden hartsien valmistukseen sekä suuvesissä hampaiden kellastumista ehkäisevänä aineena.


title: Katata (1922)

text: Katata () oli keisarillisen Japanin laivaston 1923 valmistunut Seta-luokan tykkivene.


title: Katata (1922)

text: Alus tilattiin Harima Shipbuilding Companyltä osana vuoden 1920 hankintoja. Sen köli laskettiin 29. huhtikuuta 1922 ja alus laskettiin vesille 16. heinäkuuta. Se valmistui 20. lokakuuta 1923.


title: Katata (1922)

text: Alus luokiteltiin 30. toukokuuta 1931 toisen luokan tykkiveneestä tykkiveneeksi. Se poistettiin alusluettelosta 3. toukokuuta 1947 ja alus romutettiin.


title: Yhdysvaltain maavoimaministeri

text: Yhdysvaltain maavoimaministeri () on Yhdysvaltain puolustusministeriön siviiliviranomainen, jonka vastuulla on maavoimaministeriön johtaminen ja Yhdysvaltain maavoimien rekrytointi, koulutus, varustaminen, huolto, liikekannallepano ja varusteiden ja tukikohtien valmistaminen ja rakennuttaminen. Maavoimaministeri on vastuussa puolustusministerille, ja hänet nimittää toimeensa Yhdysvaltain presidentti senaatin hyväksynnällä


title: John Cregan

text: John Francis Cregan (29. tammikuuta 1878 Schenectady – 26. joulukuuta 1965 Philadelphia) oli yhdysvaltalainen keskimatkojen juoksija ja olympiamitalisti.


title: John Cregan

text: Cregan osallistui olympialaisiin kerran, vuonna 1900 Pariisissa. Hän osallistui 800 metrin juoksuun, jossa saavutti hopeaa. Cregan juoksi ennätyksikseen 800 metrillä 1:55.3 vuonna 1897 sekä mailin juoksussa 4:24.4 vuonna 1900.


title: David Hall

text: David Connolly "Dave" Hall (1. toukokuuta 1875 Seattle – 27. toukokuuta 1972 Brown Bears) oli yhdysvaltalainen keskimatkojen juoksija ja olympiamitalisti.


title: David Hall

text: Hall osallistui olympialaisiin kerran, vuonna 1900 Pariisissa. Hän osallistui 800 metrin juoksuun, jossa saavutti pronssia, vaikka menetti toisen kenkänsä loppukilpailun puolivälissä. Lisäksi hän oli mukana 1 500 metrin juoksussa, jossa sijoittui finaalissa neljänneksi. Hall juoksi ennätyksikseen 800 metrillä 1.59,0 sekä 1 500 metrillä 4.09,2, molemmat vuonna 1900. Hän juoksi Pariisin olympialaisissa 1900 800 metrin olympiaennätyksen 1.59,0, joka paransi aiempaa Edwin Flackin ennätystä yksitoista sekuntia.


title: Rochefortin tytöt

text: Rochefortin tytöt ("Les Demoiselles de Rochefort") on Jacques Demyn käsikirjoittama ja ohjaama ranskalainen romanttinen elokuvamusikaali vuodelta 1967. Demyn kolme vuotta aiemman menestyselokuvan "Cherbourgin sateenvarjot" tapaan elokuvan musiikin teki Demyn teksteihin Michel Legrand. Molemmat elokuvat ovat myös lähes läpisävellettyjä niin, että miltei kaikki repliikitkin esitetään laulaen. Uutena elementtinä Demy toi "Rochefortin tyttöihin" tanssin, jonka koreografian teki Norman Maen.


title: Rochefortin tytöt

text: Elokuvan pääosissa näyttelevät Catherine Deneuve ja hänen vanhempi sisarensa Françoise Dorléac sekä Jacques Perrin, Michel Piccoli, Danielle Darrieux, George Chakiris, Gene Kelly ja Grover Dale.


title: Rochefortin tytöt

text: "Rochefortin tyttöjen" teemana on rakkauden löytyminen lähempää kuin arvaakaan. Elokuvan tapahtumat sijoittuvat Rochefortin satamakaupunkiin Ranskan länsirannikon Charente-Maritimen departementissa. Kaksostytöt Delphine ja Solange (tosielämän sisarukset Deneuve ja Dorléac) ovat luonteeltaan erilaisia. Delphine opettaa tanssia ja Solange säveltää ja opettaa pianonsoittoa. Varusmiespalveluksessa laivastossa oleva Maxence (Perrin) on runoilija ja taidemaalari. Toinen nuori mies Simon (Piccoli) on juuri muuttanut Pariisista kaupunkiin pitämään musiikkikauppaa. Kaupunkilaisten tapaamispaikka on sisarusten äidin Yvonnen (Danielle Darrieux) pitämä kahvila. Kaupunkiin saapuu karnevaaliseurue mukanaan Étienne (Chakiris) ja Bill (Dale), jotka ottavat sisarusten pikkuveljen Bouboun (Patrick Jeantet) mukaan esitykseensä ja tarvitsevat myös sisarten apua.


title: Rochefortin tytöt

text: Elokuvan värimaailma on luotu kirkkain pastellivärein, pääväreinä sininen ja ruusunpunainen. Kuvauksia varten noin 40 000 neliömetriä Rochefortin talojen julkisivuja maalattiin uudelleen kirkkain värein.


title: Rochefortin tytöt

text: Rochefortin sijaan toisena kuvauspaikkavaihtoehtona oli Välimeren rannikon Hyères. Sisarusten rooleihin Jacques Demy kaavaili aluksi Brigitte Bardot’ta ja Geraldine Chaplinia. Billin rooliin hän ajatteli "Cherbourgin sateenvarjojen" miespääosan esittäjää Nino Castelnuovoa.


title: Rochefortin tytöt

text: Äiti Yvonnea esittävä Danielle Darrieux on ainoa näyttelijä, joka laulaa itse elokuvassa. Delphinen lauluäänenä on Anne Germain, Solangen Claude Parent ja Maxencen Jacques Revaux.


title: Rochefortin tytöt

text: Elokuva menestyi hyvin Ranskan elokuvateattereissa ja sai 1,3 miljoonaa katsojaa. Legrand sai musiikistaan Oscar-ehdokkuuden.


title: Rochefortin tytöt

text: Elokuva tai sen musiikki eivät ole nousseet aivan samaan arvoon kuin kolme vuotta aiempi "Cherbourgin sateenvarjot". Kestävimmäksi ja tunnetuimmaksi elokuvan sävelmäksi on muodostunut ”Chanson de Maxence”, josta on tullut satojen artistien levyttämä jazzstandardi englanninkielisellä nimellä ”You Must Believe in Spring”.


title: Rochefortin tytöt

text: Vuonna 2003 elokuva sovitettiin näyttämömusikaaliksi, joka sai kantaesityksensä Lillessä.


title: Sodan kahleet

text: Sodan kahleet (televisioesityksessä käytetty nimeä Pimeyden varjot, ) on vuonna 1989 ensi-iltansa saanut yhdysvaltalainen elämäkerrallinen draamaelokuva, jonka on ohjannut Mick Jackson. Elokuvan pääosissa ovat Gary Oldman, Dennis Hopper ja Frances McDormand. "Sodan kahleet" on Jacksonin ensimmäinen elokuvaohjaus.


title: Sodan kahleet

text: "Sodan kahleet" perustuu Korean sodan veteraanin Christopher ”Chris” Calhounin (s. 1934) kokemuksiin Floridan Chattahoocheen kaupungin psykiatrisessa sairaalassa, jossa hän oli potilaana vuodet 1956–1962. Calhoun joutui pakkohoitoon vuonna 1956 kärsittyään sodan jälkeen traumaperäisestä stressihäiriöstä ja yritettyään itsemurhaa. Calhoun tapasi henkilökohtaisesti käsikirjoittaja James ”Jim” Hicksin, joka sittemmin kirjoitti elokuvakäsikirjoituksen aiheesta. Elokuvassa Gary Oldman näyttelee Calhounin fiktiivistä versiota, Emmett Foleyta. Aaron Schwab ja Faye Schwab olivat elokuvan tuottajina.


title: Sodan kahleet

text: Emmett Foley (Gary Oldman) on työtön ja masentunut Korean sodan veteraani ja palkittu sotasankari, joka kärsii sodanjälkeisestä traumaperäisestä stressihäiriöstä. Kun hänen hermonsa pettävät lopullisesti, hän alkaa ampua naapurustoa keskellä päivää. Tekoa seuraa epäonnistunut itsemurhayritys, jonka jälkeen virkavalta tuomitsee hänet tarkoin vartioituun psykiatriseen Florida State Hospital -sairaalaan, joka sijaitsee Chattahoocheen kaupungissa. Foley huomaa olevansa suljetussa laitoksessa, jossa potilaita kohdellaan hirveällä tavalla eikä heidän tarpeistaan välitetä. Lopulta raivostunut Foley järjestää kapinan ystävänsä Walker Bensonin (Dennis Hopper) kannustamana ja alkaa vaatia oikeutta.


title: Sodan kahleet

text: Tuottajat Aaron ja Faye Schwab ostivat James Hicksin käsikirjoituksen jo vuonna 1982, mutta seuraavien vuosien aikana useat Hollywood-studiot kieltäytyivät tuottamasta elokuvaa käsikirjoituksen synkän aiheen takia. Lopulta losangelesilainen brittiläisten perustama pieni Hemdale Film Corporation -studio suostui tuottamaan elokuvan. "Sodan kahleiden" kuvaukset alkoivat Etelä-Carolinan osavaltion pääkaupungissa Columbiassa 17. lokakuuta 1988. Columbian lisäksi elokuvaa kuvattiin Newberryn kaupungissa, joka sijaitsee Columbiasta 69 kilometriä luoteeseen. Elokuvan kuvaukset saatiin päätökseen joulukuun alussa 1988.


title: Sodan kahleet

text: "Sodan kahleet" sai ensi-iltansa Kanadassa, Toronton elokuvajuhlilla 16. syyskuuta 1989. Se oli Toronton elokuvajuhlat päättävä elokuva. Elokuva sai teatteriensi-iltansa Yhdysvalloissa 20. huhtikuuta 1990. Tuotantoyhtiönäkin toiminut Hemdale Film Corporation vastasi myös elokuvan teatterilevityksestä Yhdysvalloissa. "Sodan kahleet" tuotti avausviikonloppunaan Yhdysvalloissa 17 471 dollaria. Elokuvaa esitettiin Yhdysvalloissa laajimmillaan ainoastaan kahdessa elokuvateatterissa, ja se tuotti yhteensä 259 486 dollarin lipputulot. Suomessa elokuva ei saanut teatteriensi-iltaa, mutta Finnkino Oy julkaisi elokuvan myöhemmin VHS:lle ja DVD:lle. Elokuva julkaistiin Yhdysvalloissa ensimmäisen kerran VHS:lle 7. marraskuuta 1990, ja Metro-Goldwyn-Mayer julkaisi elokuvan ensimmäistä kertaa DVD:lle 16. syyskuuta 2003. Olive Films julkaisi elokuvan blu-raylle 24. maaliskuuta 2015.


title: Sodan kahleet

text: "Sodan kahleet" on saanut elokuvakriitikoilta lähinnä kielteisen vastaanoton. Rotten Tomatoes -sivuston mukaan 17% kriitikoista oli antanut elokuvalle positiivisen arvosanan 4,5/10 keskiarvolla. Keräys perustuu kuuteen arviointiin. 1 525 käyttäjästä 52% on antanut elokuvalle positiivisen arvosanan 3,2/5 keskiarvolla.


title: Abigail Adams

text: Abigail Smith Adams (11. marraskuuta 1744 Weymouth, Massachusetts – 28. lokakuuta 1818 Quincy, Massachusetts) oli Yhdysvaltain 2. presidentin John Adamsin vaimo, Yhdysvaltain ensimmäinen nainen vuosina 1797–1801 ja presidentti John Quincy Adamsin äiti.


title: Abigail Adams

text: Abigail Smith Adams syntyi 11. marraskuuta 1744 Massachusettsin Weymouthissa William Smithille ja Elizabeth Quincylle. Hänen isänsä oli protestanttisessa liikkeessä vaikuttanut pappi William Smith ja äiti Elizabeth Quincy (poliitikko John Quincyn tytär). Abigail Smithin sukujuuret olivat Englannissa ja Walesissa.